
Awe mainta e Huez lo yega 


sra. mr. Liesbeth Hoefdraad 


Presidente di Hof, ta desbarata 


cu Huez van der Poel ta bin riba 


peticion di Gobierno di Aruba 

E ta sendi internacional of no 
esei Recherche lo determina 



DIADOMINGO anochi, algun habitante di Papilon y 
becindario a tende manera un explosicion y despues por a 
mira con un trailer, a kima por completo. Maske cu Cuerpo 
di Bombero a presenta den minimo di tempo, no por a haci 
nada pa saca net nada. Pero mirando con e candela aki a 
surgi, a dicidi di notifica polis, pasobra aki aya por a tende 
cu e candela aki lo ta intencion. Pasobra 2 ruman a discuti 
y no por a razona, riba un diferencia di opinion cu a surgi y 
consecuentemente lo a pega e trailer aki na candela. Parce 
cu e trailer aki tabata wordo usa pa un di nan como vivi- 
enda, pero awe e no ta sirbi pa nada mas. Intencional of no, 
t’e investigacion di esnan responsabel lo determina si esei 
tabata e caso of no. 



Gerencia a 
cuminsa corta 
vet, pero mas 
bien a cuminsa 
na retira 40 
trahador for di 
hospital 

No t’awor, pero for 
di principio di aña 
aki tabata conoci, 
cu Hospital lo pasa 
den un proceso di 
reorganisacion 

ABV lo consulta 
cu su abogado 
pa entama caso 
hudicial contra 
retiro duna “per 
direct” 

Awe mainta e Huez lo yega 

Presidente di Hof, sra. mr. Liesbeth Hoefdraad ta desbarata cu Huez 
van der Poel ta bin riba peticion di Gobiemo di Aruba 



DIAHUEBS awor Corte di 
Husticia lo sigui cu e caso hu- 
dicial cu manera e ta wordo 
bisa den termologia di lei, lo 
bira un “Regie Zitting”. Pues 
e no ta ainda un caso penal, 
pero despues di tende algun 
testigo, lesa e raportnan traha, 
e Huez lo determina, si lo tin 
motibo pa sigui cu un caso 
penal. 

Loke tambe a hala nos aten- 
cion, t’e hecho cu p’e Regie 
Zitting aki, lo a atrae un Huez 
for di Hulanda, cu manera a 
ser bisa na AWEMainta, tur 
esaki riba gasto di Gobierno 
di Aruba. 

Hayando tur e informacion- 
nan aki, a pone nos di AWE- 
Mainta, pa tuma contacto cu 
Presidente di Corte di Husticia 
Comun di Antiyas y Aruba, 
sra. mr. Liesbeth Hoefdraad, 
pa haya sa kico di berdad tin 
tras di e informacionnan aki. 

Sra. Mr. Liesbeth Hoefdraad 
a cuminsa na confirma cu e 
Huez cu lo trata e caso aki, 
ta un Huez special, cu Corte 
di Husticia Comun a manda 
busca na Hulanda pa atende 
e caso specifico aki. Pero no 
t’asina cu e Huez aki, mr. Van 


der Poel, a keda nombra pa 
Gobierno di Aruba, manera 
tin hende ta pretende, pero ta 
nombra dor di La Reina, mes- 
cos cu tur otro Huez na Aruba 
y Antiyas. 

Pa loke ta pago di su salario, 
tampoco ta wordo paga dor 
di Gobierno di Aruba, pero 
de facto Huez mr. Van der 
Poel su salario ta wordo paga 
pa su Rechtbank na Hulanda 
mes. Solamente e gastonan 
di transporte, di hospedahe, 
cuminda na hotel na Aruba, 
esei si ta core pa cuenta di 
Gobierno di Aruba y esaki 
a base di un presupuesto cu 
keda traha adelanta, segun 
Presidente di Corte Comun di 
Husticia di Aruba y Antiyas, 
sra. mr. Liesbeth Hoefdraad. 
Ademas, ta bon pa bisa, cu tur 
Huez ta wordo paga dor di 
un “begrotingspost” y asina e 
Hueznan cu ta traha na Anti- 
yas of na Aruba, ta wordo paga 
dor di e respectivo Gobier- 
nonan, pero a base di reglanan 
stipula adelanta. 

Como Hueznan ta wordo nom- 
bra dor di La Reina, y manera 
tin pretencion awor na Aruba, 
ningun Gobierno no tin nada 


di bisa ningun Huez na Aruba, 
peor ainda, con nan veredicto 
mester ta. 

AWEMainta a puntra p’e Presi- 
dente di Hof, sra. mr. Liesbeth 
Hoefdraad, pakico un Regie 
Zitting, e Magistrado mas 
bien a splica cu e proceso aki 
mas bien ta ensera cu lo bai 
combersa y acorda con ta bai 
sigui cu e caso di Fondo De- 
saroyo San Nicolas y si ainda 
mas cos mester tuma lugar, 
p.e. si mester bin mas raport 
of si mester bai na tende mas 
testigo. 

Riba e pregunta, na sra. mr. 
Liesbeth Hoefdraad, si ya caba 
a dicidi riba un termino cu e 
caso aki mester ta termina, e 
Presidente di Hof a bisa cu esei 
mester wordo palabra den e 
Regie Zitting, pero un biaha 
mas, tur cos ta depende kico 
lo wordo treci p’e abogadonan 
y Ministerio Publico. 

Si e por pre-mira cu e caso aki 
lo por keda finalisa pa fin di 
februari, principio di maart, 
pero un decision definitivo e 
no por haci. Pasobra por bin 
mas cos riba mesa, cu e Presi- 
dente di Hof tampoco no ta na 
altura di nan e momento cu 


nos a entrevist’e. 

Huez mr. van der Poel, no ta 
un Huez desconoci na Antiyas 
y Aruba, ya cu el a yega di 
traha na Antiyas y Aruba dos 
biaha caba. Pues e tabatin 2 
periodo cada uno di 5 aña, kier 
men e conoce nos hendenan 
bon-bon. Segun Presidente 
di Hof, den e ultimo periodo 
Huez mr. van der Poel tabata 


coordindor di Hof Coordinatie 
y consecuentemente tabata 
biaha hopi pa Aruba, pues e 
conoce e situacion di nos pais, 
segun Presidente di Hof, mr. 
Liesbeth Hoefdraad. 

Ki considencia, Huez mr. van 
der Poel ta yega Aruba awe 
mainta, p’e prepara su mes p’e 
Regie Zitting cu ta stipula pa 
diahuebs awor. 


Van den Nieuwenhuyzen extradita pa Hulanda 


E comerciante Joep van den 
Nieuwenhuyzen ayera a wor- 
de extradita dor di Suisa pa 
Hulanda. E’la yega Schiphol 
ayera merdia. Esaki a worde 
confirma dor di Ministerio di 
Husticia suiso. 

Van den Nieuwenhuyzen, 
cuater siman pasa a worde 
deteni na su cas na Cháteau 
d’Oex na Suisa riba peticion di 
Ministerio Publico di Hulanda. 
Husticia hulandes ta sospech’e 
di fraude den casonan di ban- 
carota di algun di su empresa- 
nan RDM na 2004. Net prome 
di a worde declara bancarota e 


empresanan aki lo a saca plaka 
di nan “boedel”, y manda esaki 
pa otro companianan di Van 
den Nieuwenhuyzen. 

Na su yegada na Schiphol, 
Van den Nieuwenhuyzen a 
worde deteni formalmente 
y transporta pa un prison na 
Amsterdam. Eynan e ta worde 
interoga pa husticia. Diahuebs 
awo e lo aparece dilanti huez 
comisario di Rotterdam, cu 
mester dicidi si su detencion 
ta worde prolonga. 
Imediatamente despues di su 
detencion na Suisa, dia 23 di 


october, Van den Nieuwenhuy- 
zen no kier a coopera cu un 
extradicion rapido. E’la scohe 
pa un procedura di extradicion 
largo. Segun un vocero di hu- 
sticia suiso, Hulanda oficial- 
mente a entrega e peticion pa 
extradicion dia 8 di november. 
Ainda prome cu autoridadnan 
suisa por a evalua e peticion, 
Van den Nieuwenhuyzen a 
entrega su obhecion contra un 
extradicion rapido. 

Ademas die Van den Nieuwen- 
huyzen, su ex man drechi Leo 
van de V, y su ex secretaria 



MariekevanG, awordedeteni nan ta directamente envolvi 
fin di october. Segun husticia den a caso di fraude. 

E pakete a yega hunto cu Sinterklaas 


Gerencia a cuminsa corta vet, pero mas bien a 


cuminsa na retira 40 trahador for di hospital 



UN pa un nan tabata cana yega. 
Algun cu expresion di rabia riba 
nan cara, un otro cu cara di no 
por kere e noticia cu el a caba 
di ricibi y tin hasta cu awa na 
wowo a cana drenta e oficina 
di sindicato ABV, cu un envelop 
blanco grandi den man. 

“Bo tambe a haya un carta,” 
tabata e pregunta cu nan ta- 
bata haci otro. E noticia di ayera 
mainta tabata e mas o menos 40 
trahador di hospital cu a haya 
un carta for di gerencia di hos- 
pital ofreciendo nan un pakete 
pa nan retiro. 

E noticia aki pa algun a cai 
manera un bom, aunke cu nan a 
pensa cu den un reorganizacion 
algun cupo lo bai perdi y no di e 
hopi ey. Mas ainda despues cu 
e propio gerencia a bisa di lo 
no manda hende cas y lo purba 


di realoca nan. Pesey tambe di 
e disgusto grandi. “Director ta 
gana su pensioen na Hulanda 
y aki e ta gana otro salario. Y 
anos tin cu bai cas,” algun di e 
hendenan tabata grita. 

Segun e informe cu a haya 
eybou, na momento cu nan a 
cuminsa yega n’e oficina di e 
sindicato, cu a haci apelacion 
pa tur presenta eynan, cu tin 
cu a haya e famoso carta for di 
diabierna caba y otronan a haye 
den fin di siman cu “special 
delivery”.E carta cu nan a ricibi 
ta bisa cu entrante 1 di januari, 
2008, nan no bai ta den servicio 
mas di hospital. Y na mesun 
momento ta bisa cu lo trata di 
haya un otro function pa nan. 
Esaki tabata incomprensibel p’e 
trahadornan. 

Tambe ta wordo bisa cu cumin- 


sando for di ayera gerencia lo 
bai sinta cu tur e empleadonan 
concerni individualmente pa 
informa nan di e reorganizacion 
y e cuponan cu ta bai perdi den 
esaki, y sin duna nan chens ni 
tempo pa asimila e situacion 
aki. Peor pasobra varios di nan 
ta di 5 aña di servicio bai riba 
te na uno di 30 y pico aña di 
servicio. 

E comentario cu por a tende for 
di e trahadornan concerni ta 
cu e situacion ya caba ta dificil 
y awor cu esaki ta bira peor. E 
ta dificil pasobra nan a wordo 
tuma den servicio pa tempo 
indefini, cual a haci cu un gran 
parti di nan tin principalmente 
cas y auto pa paga. Hasta tin un 
cu a haya carta, cu ta en espera 
di su prome yiu y e sla aki sigur 
a causa su efecto riba dje. 


Ayera mainta despues di a papia 
cu e sindicato, e empleadonan 
a duna di conoce cu nan kier 
pa nan abogado defende nan, 
pasobra e manera cu a atende e 
asunto aki no tabata adecua. 

Y mas rabia nan ta pasobra si 
hospital tabata sa cu un dia lo 
no bai tin mester di e grupo 
aki (Helpende niveau 2 den su 
mayoria) mas, di con a manda 
nan bai haci un studio. 

“Si bo ta bai manda un persona 
haci un opleiding ta pasobra 
bo tin su uso pa bo compa- 
nia; bo no ta mande y pa bise 
despues di algun aña cu bo no 
mester di dje mas. Esey no ta 
cuadra,” un vocero di e grupo 
di empleado a duna di conoce 
na AWEMainta.Esnan cu a haya 
carta mayoria ta Arubiano y 
ta di seccion helpende niveau 
2 (cuido hygienico y personal 


di pashentnan). Pero tambe di 
seccion di Rontgen. 

“Nan ta pretende cu nos tin cu 
tume tambe. Pero cos no ta bai 
asina; nos tin nos derecho y nan 
sa caba cu nos lo bringu’e. E no 
ta facil, e lo no bai ta facil, ... E 
ta inhumano cu bo gerencia ta 
tuma cierto paso asina. 

E trato cu nos a haya no ta esun 
corecto, no ta e sun mihor, mi- 
rando e añanan cu nos tin tras 
di lomba,” e vocero a duna di 
conoce. 

Despues cu e combersacionnan 
caba, lo trata di sigui negocia 
pero e fecha di 16 di december 
lo t’e ultimo pa yega na un 
acuerdo pasobra entrante 1 di 
januari, 2008, nan lo no ta den 
servicio mas, pero lo por haya 
pago di nan salario te cu luna 
di mei di 2008.. 

Awe no continua cu negociacion di e CAO, pero 

ABV lo consulta cu su abogado pa entama caso 
hudicial contra retiro duna u per direct” 




“E no tabata un sorpresa pasobra nos 
a calcula cu un par di trahador lo a 
wordo kita den un reorganizacion y 
como sindicato bo no por haci mucho, 
pero si nos lo bai yuda nos miembronan 
den esaki/’ Joslyn Pietersz, miembro 
di e sindicato ABV kende a reuni cu e 
empleadonan ayera mainta, a duna di 
conoce. 

Ya caba ayera mainta a manda informa- 
cion rond pa tur esnan cu a haya nan 
carta di retiro pa acudi n’e oficina pa 
nan wordo registra. 

E prome conseho di ABV n’e emplea- 
donan en cuestion, cuminsando for di 
diabierna te cu ayera a haya un pakete 
di oferta pa retiro, ta pa nan no firma 
nada cu wordo presenta na nan den e 


combersacionnan cu nan lo bai tin cu 
gerencia. 

Si tin empleado cu kier firma y acepta 
e pakete, esey ta un decision cu nan lo 
mester tuma riba nan mes. 

Di mes e caso aki lo wordo hiba Corte, 
segun Pietersz, pa mira kico por haci. 
E sindicato mes lo bai tin un reunion 
awe cu gerencia riba e negociacion- 
nan pa un CAO nobo. Di mes prome 
cu esaki lo bai reuni internamente pa 
mira kico t’e postura cu lo bai cune den 
e reunion ey. 

Di mes e empleadonan lo mester bai 
papia cu abogado, pasobra di loke nan 
a tende te awor ta cu si no haya “over- 
plaatsing” pa 16 di december awor, ta 
sigur cu entrante 1 di januari, 2008, 


nan lo no tin trabou. 

Con gerencia tin pensa pa ehecuta e 
trabou cu e “helpende”nan tabata haci, 
no a wordo splica ainda. 

Pa loke t’e negociacion di awe cu ger- 
encia di Hospital, nos di AWEMainta 
tin informacion cu e negociacion aki 
ta pega riba e compensacion, aumento 
di salario cu mester duna riba e aña 
coriente aki, esta pa 2007. Gerencia 
di Hospital a bisa, cu Minister drs. 
Booshi Wever no a compromete su 
mes pa cubri esaki, loke a pone cu 
algun dirigente di ABV a bai reuni cu 
e mandatario na Bucuti, unda den un 
restaurant, den presencia di algun 
miembro Parlamentario di Antiyas, 
Minister drs. Booshi Wever a garantisa 


cu esaki tambe Gobierno lo cubri. Loke 
ta haci mas facil pa yega na un solucion 
pa un CAO nobo. 

Pa loke t’e adaptacion di salario pa 
2008, ya caba a keda corda cu esaki 
ta na razon di 3% y awe lo determina 
cuanto porciento e lo ta pa 2007. Pa 
loke t’e pakete di retiro, lamentable ta, 
cu e pakete no a ser negocia, pero mas 
bien impone. Awe sigur den e reunion 
di negociacion, ABV lo cuestiona deci- 
sion di gerencia di Hospital. 

Enbes di corta den nan propio vet, a 
cuminsa corta e vet mas abou, lagando 
e trahador atrobe perhudica, cu a pone 
cu ABV a garantisa di lo ta prepara pa 
cuminsa un caso hudicial contra di e 
retironan aki. 


Ministerio Publico ta sera wowo den caso di denuncia di 
comerciante contra Minister Marisol Lopez-Tromp 

BENNY Sevinger, miembro di fraccion di AVP den Parlamento ta menciona cu un comerciante 
a denuncia publicamente (caminda cu Ministerio Publico atrobe ta sera wowo) den medionan di 
comunicacion cu diferente biaha el a wordo yama door di coordinadora di Minister Marisol Lopez- 
Tromp bisando cu awor si e brug por wordo traha, pero (Benny Sevinger ta cita aki loke a sali den 
medionan di comunicacion) cu mester pone placa riba offshore company y cu esaki mester bai via 
Venezuela. 

Parlamentario di AVP ta bisa aki cu si Ministerio Publico no ta mira e cosnan aki den corant, no ta 
actua y no ta pone un link entre Abudance cu a fia Minister Lopez-Tromp un miyon y loke e com- 
erciante aki ta declara, e ora nos ta leu for di tin husticia na Aruba. E ta considera cu Ministerio 
Publico no por sera wowo pa e declaracionnan haci door di un comerciante. 

Banyendo mas leu, Sevinger ta bisa cu si Marisol Lopez-Tromp ta lanta caso contra tur hende pa 
difamacion, e ora e mester lanta un caso contra e comerciante aki cu a bisa cu el a wordo pidi pa 
pone placa riba un offshore company via di Venezuela pa por realiza e proyectonan cu el a pidi 
Minister Marisol Lopez-Tromp. 

Partido AVP loke a haci den e caso aki ta duna e dossiernan aki na representante di Hulanda p asina 
nan tira un bista riba esaki y mira con situacion ta na Pais Aruba. 

Gerencia di HOH 


No t’awor, pero for di principio di aña aki tabata conoci, 
cu Hospital lo pasa den un proceso di reorganisacion 



GERENCIA di Dr. Horacio E. 
Oduber Hospital ayera tardi 


a convoca un conferencia di 
prensa, pa duna e otro banda 
di medaya, encuanto di retiro 
di algun empleado di e instituto 
aki. 

Manera ta conoci, Hospital Dr. 
Horacio Oduber ta pasando 
den un proceso di cambio pro- 
fundo. 

Un proceso di reorganisacion cu 
gerencia di Hospital a anuncia 
for di principio di e aña aki. 
Cambio di e organisacion no 
ta regarda solamente funcio- 
nan di Hefe di Departamento, 
segun splicacion di parti di drs. 
Arnoud Boesten. 


Tambe structura di diverso de- 
partamento a cambia y por lo 
tanto, mester adapta e cantidad 
di cuponan di trabou pa cada 
departamento. P’e departamen- 
tonan di “verpleging” ta sali 
for di e principio cu esakinan 
mester consisti di 70% di “ver- 
pleegkundigen” y 30% di “niet 
verpleegkundigen”. 

Esaki p’asina alsa e nivel di 
cuido. E cambionan aki lo tin 
consecuencia pa empleadonan 
di hospital, tambe p’esnan cu no 
tin un funcion di hefe of hefe su- 
plente. Segun gerencia di HOH, 
un total di 39 empleado di hos- 


pital a haña un notificacion cu 
nan funcion a bira superfluo, 
esaki den cuadro di reduccion 
di e cantidad di cupo di trabao 
a consecuencia di introduccion 
di un structura nobo. 

Den su afan pa mas mihor posi- 
bel recoge e empleadonan aki, 
gerencia di Hospital a elabora 
un plan social cu e meta princi- 
pal pa minimalisa e efectonan 
negativo di reorganisacion pa 
su empleadonan. 

Den cuadro di e plan aki a 
adopta un sei di areglo p’e em- 
pleadonan ariba menciona: 

E 39 empleadonan cu a ricibi 



e notificacion ta mantene nan 
funcion actual te dia 31 di de- 
cember proximo; 

Den e periodo di 16 di november 
te mas tarda 16 di december, e 
empleado, conhuntamente cu 
un asina yama “mobiliteitsadvi- 
seur” lo explora posibilidadnan 
di reposicion den hospital mes 
of riba posibilidadnan di reposi- 
cion pafo di Hospital; 

Despues di 16 di december lo 
re-evalua e esfuersonan di re- 
posicion. Si e esfuersonan aki 
no a conduci na reposiscion di e 
empleado dentro of pafo di Hos- 
pital, lo entrega un peticion pa 
retiro di e empleado na Directie 
Arbeid en Onderzoek 

Conforme articulo 6 di e plan 
social, e proceso di reposicion 
interno lo core di 16 di no- 
vember 2007 te 16 di februari 
2008; Conforme articulo 8 di 
mesun plan social, e proseso di 
reposicion externo lo core te 16 
di mei 2008. 

Un di e efectonan mas impor- 
tante di e plan social aki ta in- 
stitucion di un asina yama “Mo- 
biliteitscentrum”. E actividad di 
mas importante di e centro aki 
ta pa coach empleadonan con 
nan por deal cu cambionan cu 
surgi nan den carera, pero tam- 
be guia e empleado p’e por haña 
mihor etendimento pa loke ta su 
competencianan, pero tambe 
den asuntonan cu tin di haber 
cu su carera y planificacion di e 
pasonan cu e mester tuma. 

Obhetivo di gerencia di Hospital 
ta pa completa implementacion 
di e structura nobo entrante 1 
di januari proximo. Resultado 
final di henter e proceso aki 
mester ta cu Hospital lo bai 
funciona a base mas respons- 
abilidad pa calidad di parti di 
e nivel di maneho mediano y 
halto. 

Ta solamente di e manera aki cu 
nba teremino Hospital Dr. Hora- 
cio Oduber por cue e rumbo di 
bira e mihor instituto di cuido 
den area di Caribe. 

Por fin ... Awor dunamento E derecho di duna 
di lech’i pecho ta un derecho! pecho den practica 


UN ley nobo pa Aruba 
Desde 1 di october 2007 un ley 
nobo a drenta na vigor cu ta 
duna un mama e posibilidad 
pa interumpi su trabou pa per- 
cura pa su yiu haya lech’i pecho 
durante e prome 6 lunanan di 
bida di su baby. E ley ta ensera 
cu un mama tin e derecho di 
usa maximo 25% di su ora di 
trabou pa dia pa haci esaki. 
Pa un mama cu ta traha 8 ora, 
esaki ta ensera un maximo di 2 
ora pa dia. 

Pues asina dunamento di lech’i 
pecho a bira un derecho di tur 
mama na Aruba. E ley aki ta un 
logro grandi pa Aruba y Fun- 
dacion Pro Lechi Mama tambe 
ta apoya e derecho aki, ya cu 
awendia mayoria di mama na 
Aruba ta traha. 

E recomendacion 
Organisacion Mundial di Salud 
(OMS/WHO) y Organisacion 
Pan Americano di Salud (OPS/ 
PAHO) ta recomenda pa ma- 
manan cria nan baby na pecho 
por lo menos 2 aña, di cual e 
prome 6 lunanan exclusiva- 
mente cu lech’i pecho. Asinaki 
percurando pa un crecemento 


y desaroyo optimal di nan yiu. 
Dunamento di lech’i pecho ta 
un proceso natural, pero cu no 
ta bay automaticamente semper 
bon. 

Ora un mama ta traha 
E cantidad di lech’i pecho ta 
keda stabil ora e mama por saca 
e lech’i pecho cu frecuencia 
cada 3-4 ora. Si esaki no tuma 
luga e produccion di lech’i 
pecho ta bira hopi menos, te 
hasta e pecho por stop di pro- 
duci lechi. Y esaki hopi biaha 
nos ta mira ora un mama bay 
traha bek. 

E echo aki a keda comproba 
den e Encuesta Materno Infantil 
2003. E encuesta aki a saca afo 
cu hopi mama (12%) no ta cum- 
insa mes cu dunamento di lech’i 
pecho pa motibo cu e ta traha. 
Ademas tin aun mas mamanan 
(15%) cu si ta cuminsa duna 
lech’i pecho, pero ta stop mucho 
trempan di duna nan baby lech’i 
pecho na momento cu nan tin 
cu baybektrabou. Esakitabatin 
di haber kisas cu no ta tur mama 
ta haya e cooperacion di nan 
doño di trabou pa haya liber 


pa duna nan yiu pecho of nan 
no ta sinti nan mes comodo pa 
pidi cooperacion di nan doño di 
trabou pa haci esaki. 

Cu e introduccion di e ley nobo 
aki na Aruba, ta bira mas facil 
pa un mama logra e recomenda- 
cion di duna su yiu lech’i pecho 
manera mester ta! 

Na hopi pais e ley aki ta na 
vigor pa hopi aña caba. Esaki 
no kiermen cu e ta un fenom- 
eno completamente nobo pa 
Aruba. Te cu awor cierto doño- 
nan di trabou tabata inclui 
e practica di dunamento di 
lech’i pecho den nan maneho. 
Cu otro palabra, algun mama 
tabatin e posibilidad caba pa 
pomp lech’i pecho na trabou 
of por ehempel ta bay cas pa 
duna e mucha lech’i pecho den 
combinacion cu su lunch break. 
Tin varios caso caba di mama 
cu a logra asina duna nan yiu 
lech’i pecho exclusivamente te 
cu 6 luna sin cu e ley tabata na 
vigor. Pero awor, cu introduc- 
cion di e ley aki, lech’i pecho a 
bira un derecho di tur mama y 
nan yiu! 


E ley cu ta hacie un derecho pa 
duna pecho 

Hopi mayor ta conciente cu 
lech’i pecho ta e miho alimenta- 
cion pa un baby y cu e conseho 
mundialmente ta pa duna e 
baby te cu 6 luna lech’i pecho 
exclusivamente. Pero hopi 
mama cu ta traha ta hay’e dificil 
pa duna nan yiu pecho ora nan 
dianan di maternidad pasa. 

Den un comunicado di prensa 
anterior nos di Fundacion Pro 
Lechi Mama a informa cu desde 
1 di october 2007 un ley nobo 
a drenta na vigor cu ta duna un 
mama e posibilidad pa inter- 
umpi su trabou pa percura pa 
su yiu haya lech’i pecho durante 
e prome 6 lunanan di bida di 
su baby. E ley ta ensera cu un 
mama tin e derecho di usa 25% 
maximo di su ora di trabou pa 
dia pa haci esaki. Pa un mama 
cu ta traha 8 ora, esaki ta ensera 
un maximo di 2 ora pa dia. 

No abusa di e derecho aki 
Lamentablemente tin informe 
cu ta mustra cu algun mama 
a confundi e derecho aki cu 
djis un permiso pa ta algun ora 
extra na cas cu nan baby. E Ley 
aki no ta pa regla mas ora liber 
pa e mama, si e no ta dunando 
pecho. Ademas, e ley ta bisa 
cu un mama tin maximo 2 ora 
pa zorg pa su baby haya lech’i 
pecho. Si abo como mama por 
logra den menos ora, bo no tin 
nodi tuma e 2 oranan ey! 

Algun tip pa bo logra 
Nos di Fundacion Pro 
Lechi Mama a haya varios 
pregunta di doño di trabou 
y di mama riba e topico aki y 
PLM kier duna algun tips con 
pa combina lech’i pecho cu 
trabou: 

Papia cu bo doño 
di trabou prome cu baha cu 
“zwangerschapsverlof ’ pa yega 
na un plan cu pa ambos partido 
ta satisfactorio. Tene cuenta 
cu e plan por wordo adapta 
despues si mester. 

Palabra cu bo doño di 
trabou e lugar na unda bo ta bay 
pomp (p.e. den bo mesun ofi- 


cina, un otro oficina, cushina, 
etc.) Tene cuenta cu un baño 
no ta un lugar apropia. Na cas 
tampoco no ta prepara of come 
cuminda den baño, toch! 

Cada persona tin 
mester di cierto tempo pa pomp. 
E promedio tempo pa pomp ta 
20 minuut. Un mei ora cada 
biaha ta normal (5 minuut pa 
set up y relaha, 20 minuut pa 
pomp y 5 minuut pa ruim op). 
Tene cuenta cu na cuminsamen- 
to e por tuma un paar di extra 
minuut ya cu un mama mester 
haya e custumber y practica pa 
haci esaki. 

Busca un creche cerca 
di trabou pa asina abo como 
mama por bay personalmente 
duna bo baby lech’i pecho. Un 
baby mayoria di biaha ta bebe 
mas lihe y eficiente na pecho 
compara cu un mama cu ta 
pomp y bo tin un extra mo- 
mento cu bo yiu. 

Laga un persona trece 
bo baby na trabou si esaki ta 
posibel pa bo dun’e pecho. 

Tene cuenta cu mayoria 
di mama ta cuminsa cu 3 mo- 
mento di pomp lech’i pecho pa 
dia. 

Tene cuenta cu na mo- 
mento cu e baby ta crece e can- 
tidad di minuut y e frecuencia 
pa pomp por baha. 

Como mama sea flexi- 
bel y creativo pa busca un solu- 
cion con pa logra e pompmento 
durante un trabou yena cu ten- 
sion. 

Fundacion Pro Lechi Mama ta 
encurasha tur mama pa haci uso 
di e tempo reserva (maximo 2 
ora pa dia trahando un trabou 
full time) cu ley ta permiti, 
pero haci esaki na un manera 
responsabel. Nos ta spera cu 
e ley lo habri caminda pa hopi 
mas mama cuminsa y sigui 
duna nan baby lech’i pecho. 
No ta por nada e lema di PLM 
ta bisa: “Lech’i pecho ...Bo yiu 
su derecho!” 

Si tin pregunta por yama e liña 
di telefon di PLM libremente na: 
594-9999 of 593-2682 


Minister Lopez-Tromp tin tempo 
pa atende brug di madushi pero 
no pa biblioteca San Nicolas 



OTMAR Oduber, Parlamenta- 
rio di partido AVP a comenta cu 
Minister Marisol Lopez-Tromp 
si tin tempo pa dia 18 di de- 
cember pasa un Ministeriele 
Beschikking bao man pa traha 
brug di madushi, pasobra ta ur- 
gente pa e wordo otorga prome 
cu fin di aña, pero pa atende cu 
e biblioteca na San Nicolas si e 
no tin tempo. 

E tempo ey Minister Lopez- 
Tromp mientras e tabata regla 
cosnan pa brug di madushi a 
bisa cu no tabatin contratista 
pa atende e situacion di e 
biblioteca na San Nicolas cu ta 


wordo usa pa miles di mucha. 

Oduber ta puntra dicon si 
tabatin contratista pa e brug, 
cu por ta no ta madushi, pero 
si primito of primita cu lo bai 
atende e construccion aki cu lo 
costa casi 700 mil florin. 

Esaki ta indica cu nos tin un 
Minister di construccion y real 
estate, pero un Minister di 
Educacion, por lo menos pa e 
ultimo añanan no conoce, esaki 
si mira e rapport cu a caba di 
sali pa loke ta e toetsing cu a 
tuma lugar di e 6de klasnan 
na Aruba. 

Monica Kock, parlamentario MPA 

M nister Swaen ta dicidi si bo merece un donacion 



RECIENTEMENTE MPA a 

trece dilanti cu Minister Swaen 
tin den su ley di cambio di win- 
stbelasting cu e lo dicidi ken lo 


haya un donacion inderecta- 
mente. Minister a bin cu e cam- 
bio cu solamente donacionan 
duna na misa, instancianan 


charicativo, cultural y weten- 
schappelijk cu ta wordo men- 
ciona riba e lista determina dor 
di Minister por wordo deduci di 
winstbelasting. Kier men awo ta 
Minister ta bai dicidi cua instan- 
cia of organisacion por ricibi 
un donacion. Si bo no ta riba e 
lista e ta bira mas duro pa haya 
un donacion. Kico e motibo ta 
di Minister pa determina ken 
por haya donacion y ken no, no 
ta cla. Pakico Minister mester 
tanto poder pa dicidi cua organ- 
isacion ta merece un donacion 
no ta cla. E ta parce mas cu 
Minister kier mas poder den e 
fundacionan, lubidando cu tur 
directiva di fundacion ta traha 
voluntariamente. Si no tabata 
pa e fundacionan/instancianan 
lo no tin ayudo social. 

Den e lista Minister no ta men- 
ciona instancianan cu ta traha 
riba tereno di deporte. Tambe e 
donacion ta mara na un maximo 


diAfl. 10.000, = . Ministerno ta 
duna ningun motibo pakico tin 
necesidad pa limita na ken por 
duna donacion y e maximo aki. 
Instancianan cu tin proyecto- 
nan grandi pa logra, manera 
un edificio lo no por logra esaki 
pasobra un compania no por 
duna un donacion grandi of un 
ambulance of bus. E areglo aki 
no tin sentido y lo trece cu ne 
cu tur instancia social lo wordo 
perhudica. Ya caba gobierno 
ta cortando den e subsidie di e 
instancianan aki. Cua proposito 
tin den esaki? MPA ta mira cu 
esaki lo trese cu ne cu hopi in- 
stancia caricativo lo sera porta 
of lo no logra nan metanan. 
MPA ta totalmente contra di e 
articulo aki. Ta Minister, y un 
persona, ta dicidi cua instancia 
ta sobrevevi. 

Mas tristo ta cu no ta ni regla 
con bo por logra ta riba e lista 


preferencial di Minister Swaen. 
No ta menciona ki criterio 
mester cumpli cu ne. Mas ainda 
cada biaha Minister mester bin 
cu un areglo ora un instancia 
nobo bin aserca. Si e instancia 
no wordo acepta dor di Min- 
ister, cua paso e intancia por 
tuma? Of no tin manera pa bai 
en contra ora Minister nenga cu 
bo por ta riba e lista? 

Minister si a duna di conoce cu 
dor cu e ta determina e lista e 
por determina cu e instancian- 
an cu merece lo haya donacion. 
Pakico Minister mester dicidi 
KEN ta merece? Si Minister 
haya cu un instancia merece 
ayudo e por duna subsidie. 
Of Minister ta bai tuma over e 
ayudo di e fundacionan cu lo 
cera pasobra nan no por mas 
financieramente? Ken lo tuma e 
responsabilidad riba tereno so- 
cial? Fundacionan, ta tempo pa 
para firme contra dictadura. 


Liquidatie 


INTERNISTENPRAKTIJK 
O.R. WEVER NV 

(in liquidatie) 

In de op 30 j'uli 2007 gehouden buitengewone 
algemene vergadering van aandeelhouders 
van bovengenoemde vennootschap is besloten 
de vennootschap te ontbinden per 1 augustus 
2007. 

De vereffenaar, 
De Heer O.R. Wever 
Emmastraat 63, P.O. Box 693 
Oranjestad, Aruba 


Noticia di Dengue 


DENGUE por ta peligroso y 
e por ta fatal. Keda infecta cu 
e virus pa di dos biaha ta hisa 
e riesgo di complicacion hopi 
mas. Personanan cu tin Dengue 
mester proteha nan mes y otro- 
nan. Bisti manga largo of carson 
largo, hunta repelente pa san- 
gura no pica nan. Drumi bou 
di mosketero. Elimina sangura 
adulto cu fleet y despues busca 
criadero paden y pafo di cas. 
Ban elimina criadero di sangura 
y informa nos mes con pa actua 
si nos haya Dengue pa nos no 
infecta otro. 

Complicacion di Dengue ta 


Dengue Hemoragico y/of Den- 
gue Shock. 

Dengue Hemaoragico ta un 
complicacion di Dengue Clasico 
cu por haci cu e pserona cu 
Dengue ta sangra facilmente 
y ta duna algun di e sigiuente 
señalnan.Sangramento di carn’i 
djente, despues di skeiromento 
di djente. Sangramento di nani- 
shi Haya mancha cora bou di 
cuero. Boafta pretoypegahoso 
(ta pega na pot di WC). Saca- 
mento cu sanger, sea sanger 
fresco of sanger cu colo di cofi. 
Menstruacion pisa (mas cu 
normal). 



HOTLINE 

733-8477 

Digicel 

Spera Mas. Hanja Mas. 

Mike de Meza, Parlamentario di AVP 

Fin di november ta yegando y ainda San Nicolas y vecindario 

tin speranza pa apertura di e busstacion 


MIKE de Meza, miembro di 
Parlamento pa partido AVP 
ta bisa cu e pueblo di pariba 
di nos isla keto bai ta warda 
entre otro e apertura di e 
busstacion. Un proyecto cu 
mester gana un prijs special 
pa cu e atencion special cu 
Ministro di Transporte a dune, 
ya ta durando algun aña caba 
pa ser completa. Tur luna tin 
un prolongacion di e proyecto 
aki pero no ta mira nada nobo 
ta bin aserca. Ta conoci cu Go- 
bierno actual no ta hasi mucho 
esfuerzo (por bisa cu nan ta 
hasi net nada) pa stimula un 
progreso real pa e parti pariba 


di nos isla. 

Di parti di Gobierno actual ta 
weganan politico so ta wordo 
hunga pa cu e districtonan 
pariba di nos isla. Na aña 2004 
lo a inicia cu construccion 
di un busstacion luhoso (“a 
hole in the refinery wall”)- 
E proyecto aki no por wordo 
completa ainda y pa colmo 
esaki ta situa completamen- 
tamente robez y tempo lo 
mustra esaki pa esnan cu no 
ta compronde. 

Ta conoci cu e parti mayor di 
e forza laboral di San Nicolas 
y vecindario ainda ta haci 
uso di e servicio di transporte 


publico pero tog ta bon pa 
compara e shoppingmall “so 
called” busstacion na Playa cu 
e “everlasting to build” bussta- 
cion na San Nicolas, de Meza 
ta comenta. 

Na 2004 net prome cu elec- 
cion Ministronan Nel Oduber, 
Eddy Briesen y Marisol Lopez- 
Tromp a laga Sasaki-Group 
bolbe haci un raport cu a costa 
un (1) miyon florin pa gaña 
haci manera realmente lo a 
bai drecha “down town” San 
Nicolas. 

Si mira e estado di Joe Laveist 
Sport Park cu keto bai ta un 
tristeza ya pa e ultimo 6 añan- 


an! Ta cuestionabel si Ministro 
Lee di Deporte ainda lo sa 
kico tin of laga di tin pariba di 
nos isla y dicon no por maske 
drecha of mantene un tiki di 
locual tin na San Nicolas. 

“Un biaha mas nos lo kier invi- 
ta pueblo pa tira un bista riba 
tur e parkenan di recreacion, 
p.e. Esso Heights, Village, 
Communty pool, Joe Laveist 
Sport Park, Lago Heights Park 
etc etc. Tambe pueblo por 
bishita e edificio di exDOOV/ 
exDINA/DIMAS na San Nico- 
las y di biaha pasa banda di 
e Biblioteca Nacional na San 
Nicolas cu te dia di awe ainda 


ta sera. Tambe por bishita e 
Water Toren na San Nicolaas 
cu keto bai ta den coma guber- 
namental. 

Enfin, pueblo di pariba mester 
carga un tiki pasenshi atrobe 
manera ta custumber pa wak 
cual ta e dia cu e busstacion 
lo wordo completa y habri pa 
pueblo por haci uso di e servi- 
cionan di transporte publico. 
Porta cu Sinter Klaas, Santa 
Claus y Minister di Transporte 
sr. Eddy Briesen por pone 
cabez hunto y percura pa e 
busstacion San Nicolaas bin 
cla prome cu aña caba!”, Mike 
de Meza a finaliza bisando. 


Accion di GNC, a conduci cu tin 27 persona 

pendiente pa deportacion 




SIMAN pasa un cantidad di accion a 
ser tuma pa Instituto Alarma y Segu- 
ridad Aruba (IASA), particularmente 
Guarda nos Costa (GNC) a traha 
incansable y duro encuanto control 
di permisonan na stanheronan na 
diferente establecimento y areanan di 
construccion. 

Conclusion di recientemente accio- 
nann ta, cu a haya masha ahende cu 
ta ilegalmente na Aruba, y nan ta un 
total di 27, kendenan ta pendiente pa 
deportacion. 

Dialuna 12 di november sera 6 persona 
ilegal. N’e prome lugar den area di 
Noord, 4 Colombiano, na di dos lugar 
na Picaron, Sta Cruz un Peruano, y un 


Venezolano ilegal a keda pasa over for 
di KPA Sta Cruz. 

Diamars 13 november, GNC a sera 10 
persona indocumenta; 6 Colombiano, 
2 Dominicano, y 2 Venezolano. 

Mas control a sigui na diferente res- 
taurant na Tanki Leendert, Sta Cruz 
y Tarabana. 

Diarazon 14 november a sigui cu e 
strategia di control na area na di Alto 
Vista, Ponton, Dakota, Tiera del Sol, y 
Rooi Santo. 

GNC a trece 15 persona aden di cual 
6 ilegal; 4 ta Colombiano, 1 Venezo- 
lano, y 1 Ecuatoriano. Diahuebs 15 di 
november a haci un trememndo trabao 
cu controlnan di permisonan valido pa 
traha na supermercado na Noord y na 


casnan den contruccion na Pavia Park, 
Piedra Plat, Jaburibari y Cumana. 

Un cantidad di 16 persona a wordo 
hiba pa oficina na Tanki Flip pa mas 
control extenso den sistema oficial di 
Gobierno. A resulta cu 5 a keda hos- 


peda na CDI; 2 Venezolano, 1 Colom- 
biano, 1 Haitiano y 1 Chines. For di e 
sistema di control, si e personan aki ta 
legal na Aruba a keda determina cu 27 
ta aki ilegal y sin permiso pa traha. 
Tur a keda pendiente nan deport- 
ación. 

Lider di AVP, mr. Mike Eman: 

Presupuesto alternativo ta cuantifica cambio di mane- 
ho y ta un novum pa Parlamento di Aruba 


DEN su raport titula “Parla- 
mento di Aruba na caminda 
pa madurez” (De Staten van 
Aruba op weg naar volwas- 
senheid) e instituto cientifico 
FESCA a duna un empuhe pa 
pone henter comunidad re- 
fleha riba e funcionamento di 
democracia parlamentario na 
Aruba y pa stimula e calidad di 
e proceso politico, pa amplia 
esaki ya hasta pa trece esaki 
riba un nivel mas halto. 

Lider di AVP, mr. Mike Eman 
ta bisa cu momentonan impor- 
tante na unda Parlamento por 
mustra su validez ta ora cu e ta 
haci uso di su dos derechonan 
mas importante: su derecho 
di presupuesto y su derecho 
di amienda. 

Na 1964 tabata prome bes 
cu na Hulanda un contra- 




presupuesto (tegenbegroting) 
of presupuesto-alternativo a 
wordo entrega. Cu entrega di 
e prome contra presupuesto 
na Aruba fraccion di partido 
AVP kier no solamente realiza 
obhetivonan concreto manera 
hancra den su proposicion- 
nan alternativo pa cu e pre- 
supuesto 2008, pero tambe 
kier crea un precedente pa 
hisa e nivel di tratamento di 
presupuesto di Parlamento na 
unda e solidez y e argumenta- 
cion substancia di e ideanan 
fundamental ta bin na prome 
lugar. Eman ta mustra cu 
Fundacion Formacion Politico 
Digna Lacle-Herrera a dedica 
henter un serie di curso na 
miembronan di AVP y esnan 
cu ta interesa hustamente pa a 
traha riba e conocemento di fi- 




Sony Ericsson 


nanzas publico y e relacion cu 
Parlamento. Ta for di e reflec- 
cionnan aki ta crece e pasonan 
nobo pa eleva politica na otro 
nivel, manera ta haci awor cu 
presentacion di Tegenbegrot- 
ing2008. 

Eman ta bisa cu pa por re- 
aliza e papel di controlador 
cu Parlamento tin, ta necesa- 
rio pa tin un cierto nivel di 
dualismo. Tanto e fraccion di 
gobierno como esnan di oposi- 
cion mester bira partnernan 
di discusion maduro y critico 
di gobierno. Credibilidad di 
argumento ta wordo drecha 
dor di argumentacionnan cu 
contenido. 

Manera e nomber di e sistema 
- democracia representati- 
vo - mes ta bisa, su curazon 
ta wordo forma dor di su 
representacion politico. Un 
representacion cla ta loke 
ta wordo spera tambe di e 
politiconan. Dor di bisa cu bo 
ta contra un presupuesto no 
automaticamente ta encera 
pakico si bo ta na favor. Dor di 
tin un vision alternativo riba 
cua escohencianan politico 
cla por wordo haci y dor di 
responsabilizacion e repre- 
sentacion politico ta haya 
contenido. Meramente vision 


por lanta e dinamismo den e 
comunidad cu ta necesario pa 
por genera e energia colectivo 
pa por resolve problemanan. 
Ta esaki fraccion di AVP ta 
spera di por stimula tambe cu 
introduccion di presupuesto 
alternativo. 

E funcionamento di e demo- 
cracia parlamentario ta wordo 
respalda ora cu argumentonan 
ta wordo defendi cu solidez y 
no ora cu di antemano caba e 
puntonan di bista di e contra 
partido ta wordo rechaza. 
Tambe e solidez di argumen- 
tacion di contra proposicion- 
nan ta atribui na un politica 
convincente. E yabi pa yega 
aki ta specialmente un politica 
contundente, serio, studia y 
cuantifica dirigi riba bienestar 
general. 

Den su amiendanan amplio 
y bon argumenta riba e pre- 
supuestonan di finansas di 
2006 y 2007 fraccion di AVP 
a habri caminda pa alcanza 
un nivel nobo pa un politica 
di contenido substancia. Cu e 
presupuesto alternativo 2008 
(Tegenbegroting 2008) aki 
AVP ta trata na eleva esaki 
mas ainda, cu e meta pa hisa 
e calidad di democracia parla- 
mentario na Aruba. Trata na 
forma e mundo rond di nos 
ta exigi un esfuerzo conhun- 
to di comunidad y politica. 
E ta exigi pa un democracia 
cu na tempo y na un manera 


convincente ta pone temanan 
social riba agenda y cu ta haci 
posibel pa e asuntonan aki ta 
wordo atende cu audacia y 
determinacion. 

E funcion di presupesto no ta 
solamente pa duna e minister 
autorisacion pa cumpli cu su 
debernan. E presupuesto ta 
tambe e refleho financiero di e 
maneho cu ta bai wordo hiba. 
Ta meramente e maneho aki ta 
na unda Parlamento por haci 
uso di su trabao di controla y 
eherce su derecho di amien- 
da pa asina, segun deseo di 
e representante di pueblo, e 
maneho aki por wordo amien- 
da y hasta fundamentalmente 
wordo cambia. E presentacion 
di e Tegenbegroting 2008 ta 
cuantifica e vision di futuro 
di e fraccion di AVP. E ta un 
refleho di e escohencianan 
di maneho cu segun partido 
AVP ta esencial pa e cambio 
di rumbo di pais Aruba. 
Corectamente e conseho di 
“National Commission on Pu- 
blic Finance (NCPF)” ta afir- 
ma cu no ta asunto solamente 
pa tin un presupuesto balanza, 
pero cu tambe mester tin un 
balance sano entre gsstonan 
coriente y inversionnan. E 
escohencianan di maneho 
alternativo manera proponi 
dor di fraccion di AVP den e 
presupuesto alternativo 2008 
ta duna contenido concreto na 
e recomendacion aki. 

Minister Lopez-Tromp su prioridad ta keda real estate di gobierno 

E no tin interes den asunto social 



BENNY Sevinger, Parlamen- 
tario di partido AVP, durante 
conferencia di prensa semanal 
di e partido a elabora riba e real 
estate di gobierno y e directora 
di e real estate aki cu ta Minister 
Marisol Lopez-Tromp. 
Parlamentario di AVP ta bisa cu 
den ultimo dianan por a mira 
un proyecto cu a bin den luz 
publico y a elabora riba esaki 
pa asina splica pueblo con e real 
estate di Marisol Lopez-Tromp 


ta sigui esaki. 

Sevinger ta bisa cu diferente 
tereno comercial a wordo duna 
na amigonan, caminda un solo 
sponsor di sra. Marisol Lopez- 
Tromp a haya mas di 7 tereno 
na un balor di 13 miyon florin. 
Ta trata aki di tereno di pueblo 
caminda cu e e persona aki ta 
bira bende y lo por gana mas cu 
13 miyon florin. 

Si mira e prioridadnan di un 
Minister cu mester ta social, 


esaki no ta cuadra, ya cu su 
unico interes ta placa, placa y 
gana mas placa. Si mira con e 
problemanan social ta crecien- 
do na Aruba, e pregunta ta surgi 
si e Minister mester baha y duna 
otro hende cu si tin curazon so- 
cial e cartera social, pasobra su 
cabez ta den real estate. 
Siguientemente, Sevinger a 
menciona cu den e dianan aki 
a sali documentonan di un brug 
cu ta wordo traha pa bai na cas 
di madushi di tata di Marisol. 
“Un brug cu un comerciante a 
denuncia cu 15 aña largo, e cu 
tin un tereno eytras, a purba di 
traha e brug aki riba su propio 
gasto y semper e conseho di 
DOW tabata negativo, pasobra 
cu e brug aki lo haci daño na e 
doorstroming di awa”. 
Mirando e consehonan cu 
pa tanto aña tabata negativo 
mester puntra dicon esaki a 
cambia pasobra e brug ta bai 
na cas di madushi di tata di 
Marisol. Benny Sevinger ta bisa 
cu e Minister mes ta esun cu ta 
dicidi y ta privilegia su famia cu 
e brug, y esaki ta e unico conclu- 
sion cu por saca. 

Dia 10 di mei a sali un carta ca- 


minda cu DOW ta bisa Minister 
Lopez-Tromp cu no tin placa 
riba presupuesto di DOW y si 
kier traha e brug aki wak si DIP 
no por pague. 18 di mei Minister 
Marisol Lopez-Tromp ta manda 
un carta pa DIP y ta bisa cu el a 
ricibi e carta di DOW y pa wak 
si DIP no por traha e brug aki 
pe, pasobra e ta hopi urgente, 
Benny Sevinger ta relata. 

Dia 11 di augustus DIP ta 
manda un carta pa Minister 
Lopez-Tromp y ta bisa cu no tin 
placa pa traha e brug aki. Riba 
e mesun carta aki Minister ta 
sciribi na DOW pa ehecuta esaki 
cu spoed y cu e gastonan di 
esaki por wordo poni riba e post 
17789006403 cu ta un post cu 
ta sali for di e wegenfonds. 

Dia 11 di augustus mes ta sali 
un conseho di coordinador di 
Minister Lopez-Tromp cu ta 
bisa e Minister pa no traha e 
caminda, pa no traha e duiker 
aki. Tambe e ta bisa cu e ta con- 
tra di e decision di Minister pa 
trek in e tereno di padvinders 
(huurgrond) y e sportvelden di 
e scol ey tras pa traha cas riba 
dje. E mesun coordinador ta 
bisa pa solamente pasa un tubo 
pa alivia e awa y asina lo spaar 


435 nil florin. Pero Minister 
Lopez-Tromp ta bisa cu e no kier 
nada di spaar y ta traha un MB 
(Ministeriele Beschikking) cu ta 
bisa cu e proyecto aki ta costa 
683 mil florin. E overwegennan 
ta cu e situacion ta urgente cu 
e proyecto mester wordo otorga 
e aña aki ainda. Esaki a tuma 
lugar 18 di december 2006. Mas 
aleu e Minister ta bisa cu e situa- 
cion ta urgente y no tin tempo 
pa sigui cu e proceduranan 
normal pa otorga e proyecto, es 
decir, cu no por bai un destaho 
publico. Den e caso aki, segun 
Sevinger, Arubaanse Wegen- 
bouw tabata asina amabel y a 
bisa cu si kier paga casi 700 mil 
florin, nan no tin problema y cu 
nan ta trahe. 

Asina aki, hunto cu Minister 
Nilo Swaen, 18 di december 
2006, ta pone casi 700 mil flo- 
rin disponibel pa traha un brug 
cu ta bai na cas di madushi. 
Esaki pa Benny Sevinger ta un 
otro indicacion cu e negoshi di 
real estate ta sigui “ban traha 
brug, ban kita e tereno di pad- 
vinders, ban kita e sportveldnan 
cu e muchanan ta usando, anto 
ban bende pa nos traha cas co- 
mercial riba dje”. 


A pesar di ta hayando na 2008 156 miyon di BBO 
no tin ni 1 florin extra na beneficio di pueblo 


DEN prespuesto 2008, a pesar 
di a pone cu lo haya 156 miyon 
di BBO, no por mira ningun 
caminda riba presupuesto di 
Asuntonan General di Minister 
President Nel Oduber, 1 florin 
extra pa mira con ta bai studia 
pa baha awa y coriente na 
Aruba. Tampoco ta mira ningun 
caminda con ta bai baha e leges, 
e permisonan cu ta cai bao di 
Minister President cu el a au- 
menta drasticamente durante 
ultimo 6 añanan. Pero si ta 
mira cu pa personal, pa ruman 
tin mas placa, tin mas contract, 
huur di edificio ta aumenta y ta 


pesey BBO mester a bin. Esaki ta 
declaracionnan di Parlamenta- 
rio di AVP, Otmar Oduber.Odu- 
ber ta bisa cu si a kere cu BBO 
ta bai pone mas seguridad, pero 
si habri corant, por mira con- 
stantemente atraco, atraco cu 
cuchiu, atraco arma, hendenan 
burachi riba caminda, accident 
den trafico. Ta parse cu Minister 
di Husticia no ta lesa corant of 
porta ta debi cu e ta pasa mas 
tanto tempo den exterior. 

Pero mirando presupuesto di 
Husticia pa 2008 no tin ningun 
placa extra pa baha cantidad di 
adictonan, pa yuda e adictonan 


cu nos tin y mucho menos placa 
p Cuerpo Policial, al contrario, 
siman pasa a habri siman cu un 
patruya so ta core na Playa. 
Turismo tambe a wordo men- 
ciona door di Otmar Oduber. 
60% di nos entrada economico 
ta depende di turismo y pa 2008 
esaki tampoco a conoce ni 1 
florin aumento pa loke ta pro- 
mocion.Di e forma aki por pasa 
riba cada un di e prespuestonan, 
caminda por mira cu no a au- 
menta ni 1 florin pa cosnan cu 
ta beneficia pueblo, pero si por 
mira aumento den huurmento 
di edificio, den e contractnan 


di abogado cu ta famia, den 
personal. “Tur loke ta gasto cu 
por yega na Hendrick Croes, na 
huurmento di edificio, cu por 
yega na yiunan pa bai biaha 
cu studieopdracht, pagonan 
per direct na omo abogado, es- 
eynan si tur a subi, pero loke ta 
beneficio pa e pueblo aki ni un 
solo subida, pero si ta cobra 156 
miyon na BBO”, Otmar Oduber 
ta declara.Mas aleu el a bisa cu 
Dios libra nos cu e gobierno 
aki haya e placa di Plant NV, 
pasobra e ta pertenece na Pais 
Aruba y ta net sr. Nel Oduber 
cu tanto a critica e garantianan, 


awe ta yora y mendiga pa e haya 
placa di e garantianan ey. “Nan 
mester ricibi e fondonan aki pa 
bai e mesun caminda cu e BBO 
a bai, shonnan, mita kere cu 
e pueblo aki ta hopi mal siribi 
y pesey toch ta keda carga e 
pueblo aki cu e ilusion cu pronto 
e gobierno aki no lo tey mas y cu 
un grupo di persona cu ta stima 
e pueblo aki, cu tin e seriedad 
pa por traha pa e comunidad 
aki cu un plan bon delinea por 
sinta tuma gobernacion y per- 
cura pa trese felicidad bek den e 
comunidad aki”, Otmar Oduber 
a conclui. 

Marlon Sneek ta denuncia: 


Pa traha brug pa Noord # 22 si tin placa 

Pero pa Colegio Felipe B Tromp si no tin NADA 





MIENTRAS cu sumanan grandi ta wordo destina pa traha 
proyectonan pa beneficia famia, no tin solucion pa problemanan 
social ni di enseñansa ariba nivel nacional. Esaki ta e realidad di e 
maneho social-educativo-politico di Marisol. E refleho di e maneho 
di minister pa asuntonan social, educación y obranan publico ta 
duna un bista cu e minister aki a perde caracter, personalidad y 
especialmente “gevoel” pa tur locual cu ta relaciona cu aspecto 
humano y realidad di bida. Mi ta kere cu hopi hende a spera hopi 
mas di e minister aki. 

Votadornan di Marisol ta sintinan mes defrauda. 

Maneho di Marisol no ta refleha y mucho menos ta hustifica e 
respaldo electoral, di casi 4000 voto. Awe esnan cu a sostene 
Marisol ciegamente, por constata cu nan tambe a wordo mala- 
mente engaña. Awe pueblo por experencia e echo con Marisol a 
usa e imagen y aspecto social. Pa yega na poder y ora cu el a logra 
esaki, el a cambia su mascarada y percura pa ta parti di Alibaba y 
su grupo, esnan cu ta castigando e pueblo aki dia aden dia afo. 

Pa kiko e muchanan di Colegio Felipe B Tromp tin cu sufri? 
Manera nos grandinan sa bisa “mundu no ta pareu”. Nos por a 
tuma nota den corant, con minister a gasta Afl 600.000 pa traha 
un brug pa Noord # 22 , cas di famia di minister, anto ni 1.5 kilo- 
meter mas leu dak ta cay ariba cabes di muchanan, ora awa yobe 
klasnan ta yena cu awa, e scol no tin ni un cura. Ki berguensa 
ta pa mira esaki, un scol cu ta carga e nomber di un arubiano 
ehemplar, e prome gobernador di Pais Aruba Felipe B Tromp. 
Ta un berguensa pa mira con gobierno di MEP den nomber di su 
minister di enseñansa Marisol Tromp ta neglishando enseñansa. 
Ta kico e minister aki kier anto pa su pueblo. Lamentablemente 
nos por conclui cu pa Marisol famia y beneficio personal ta mas 
importante cu e muchanan. 

PABIEN MARISOL CU E LOGRONAN AKI. 


Gabinete Oduber ta mescos cu Robin Hood pero robez 



MIEMBRO di fraccion di AVP, 
Otmar Oduber a menciona un 
remarke cu el a haya na un cas 
durante fin di siman. 

Ta trata aki di e buki di Robin 
Hood, kende tabata horta placa 
di e riconan pa duna e pober- 
nan, cu Gobierno a lesa e buki 
aki pero robez, pasobra apar- 
entemente ta hortando placa 
for di esnan cu menos tin den 
e comunidad pa e riconan por 
bira mas rico ainda of pa crea 
riconan nobo den e comunidad 
aki.Recapitulando, Otmar ta 
menciona cu for di 2002 no 
tin un aña cu e gobierno no a 
pone medida riba pueblo. Nan 


a cummsa cu e accijnsen cu a 
wordo aumenta drasticamente, 
incluyendo riba gasolin, cu keto 
bai ta valido te dia di awe. 

Na 2003 a aumenta tur vergun- 
ning na Aruba, cu 100, 200 y 
hasta mas di 300%. Papelnan cu 
tabata costa 1 florin na Bevolk- 
ing awe ta costa 5 florin, esun- 
nan cu tabata costa 5 florin awe 
ta costa 15 florin. 

Permisonan cu tabata costa 200 
florin awe ta costa 800 florin. 
Na 2004 a bin cu e positief lijst 
di AZV, caminda cu practica- 
mente tur remedi cu ta cura 
hende a wordo elimina for di e 


lista. Na 2005 a bin cu e medida 
di AZV caminda cu a pone un 
extra 2% riba e prima, siendo 
cu e servicio a bira malisimo.Na 
2006 a percura pa un aumento 
di invoerrechten tuma lugar cu 
supuestamente tabata temporal 
pasobra lo a bin cu BBO y asina 
lo baha nan of lo eliminanan, 
pero ta un par a wordo kita. 

Mientras cu casi 600 pagina di 
loke ta e parti di invoerrechten 
a wordo aumenta na 2006 y 
solamente 3 A4 a wordo adapta 
prome cu a bin cu BBO.Na 2007 
a bin e golpi funesto pa pueblo 
cu introduccion di BBO riba 
tur e medidanan aki y gobi- 


erno ta spera cu pueblo aki ta 
sobrevivi. 

Pesey Otmar Oduber ta bisa cu 
e anecdota cu e gobierno aki ta 
manera un Robin Hood pero 
robez ta mas cierto cu nunca, 
ta horta serca e pober pa duna 
e rico en bes di busca serca e 
rico pa duna e pober den co- 
munidad. 

AA'tMainta 

Nos e-mail: 

noticia@avvemainta.com 

Tel: 583-1400 

Explosion den mina di carbon 
a causa 65 morto 



POR lo menos 65 persona a 
muri diadomingo ultimo den 
un explosion di gas den un 
mina di carbon na Ucrania, 
segun un ultimo cifra cu por 
empeora, pues e suerte di 
otro decena di minero ainda 
no ta conoci. “65 persona a 
muri, y e suerte di otro 15 ta 
desconoci”, tabata declaracion 
di Igor Krol, vocero di ministe- 
rio ucraino di Situacionnan di 
Emergencia, cu a bisa tambe 
cu 28 empleado di e mina a 
worde hospitalisa. 

E cifra anterior tabata duna 
cuenta di 63 minero morto y 
otro 37 desapareci. 

E cifra di victimanan mortal lo 
por yega na centenar di per- 
son, segun un fuente oficial. 

E candela cu a surgi despues 
di e explosion a worde localisa 
atardi, e vice-prome ministro 
Andi Kliouev a anuncia, y 
den curso di dia e no a exclui 
e posibilidad di cu tin algun 
sobreviviente. 

Un total di 456 empleado 
tabata traha den e mina ora 
e explosion a tuma luga, di 
cual mas di 360 por a subi bin 
ariba, segun e ministerio di 
Situacionnan di Emergencia. 


E explosion, di cual e causa 
ta desonoci, a tuma luga den 
e mina Zasiadko, un di e mas 
importante nan di e pais, pa 
cual a despacha 37 equipo di 
rescatista. 

Den oranan di mainta, famil- 
iar di e mineronan a acudi na 
e luga, hopi di nan cu awa na 
wowo, y hopi a cai flau segun 
tabata anuncia nomber di e 
victimanan. 

E prome ministro ucraino, Vik- 
tor Yanukovich, originalmente 
di e region aki, a acudi na e 
luga, mientras e president, 
Viktor Yushenko, a haci esaki 
ayera. 

“Mi ta yora y sufri cu henter e 
pais”, e hefe di Estado ucraino 
a declara den un mensahe di 
pésame na familiar di e vfcti- 
manan. Di su banda, goberna- 
dor Donetsk a decreta tres dia 
di luto den e región. 

Den ultimo añanan tabata 
tin accidentenan similar na e 
mina di Zasiadko, cu ta em- 
pleacomo 10.000 personayta 
produci entre 8.000 pa 10.000 
ton di carbon diariamente. 

Na 1999, un explosion di gas a 
causa morto di 50 minero. 

Na augustus 2001 a muri 55 



persona den otro accidente, y 
na 2002 tabata 20 minero cu 
a fayece mientras nan tabata 
usa explosivo den e mina. 
Explotacion di e mina aki a 
cuminsa na 1958, y desde e 
tempo ey e mina ta worde 
considera como hopi peligroso 
pa su concentracion eleva 
di metan.“Tin un problema 
di berdad cu e metan den 
Zasiadko”, e hefe adhunto di 
e sindicato independiente di 
minero, Anatoli Akimotchkin, 
a comenta. 

Pa motibo di ta usa material 
y instalacionnan obsoleto, e 
minanan ucraino, concentra 
basicamente den e parti oost 
di e pais, ta figura entre esnan 
mas peligroso di mundo, y 
frequentemente ta scenario di 
accidentenan mortal. 

Na 2006 a muri 170 minero 
den e ex republica soviético 
aki. 

Na Republica Dominicana 

25 Morto y 193 caso di 
leptospirosis 



Bautista RojasGómez 


E cantidad di morto pa motibo di un brote di leptospirosis den 
teritorio dominicano a aumenta na 25 y e casonan di portado 
di e enfermedad a aumenta na 193, autoridadnan a informa 
diadomingo ultimo. 

Ora e’la confirma e cantidad di morto, e ministro di salud, Bau- 
tista Rojas Gómez, a expresa cu mirando e situacion, gobierno lo 
cuminsa un gran campaña nacional di orientacion pa e pueblo. 
“E campaña ta involucra henter sociedad y e centronan educativo, 
pa asina detene e brote di e enfermedad”, Rojas a bisa durante 
un recorido di varios hospital. 

E casonan di leptospirosis a cuminsa worde registra despues di e 
paso di e tormenta tropical Noel, na principio di november. 
Sinembargo, nan a bin ta aumenta segun dianan tabata pasa y 
mas yobida a cai, genera pa e depresionnan cu a sigui Noel. 

E sector hopi pobla di Los Alcarrizos, cu ta keda pariba di e ciu- 
dad, ta esun cu ta registra e mayor cantidad di persona afecta y 
ocho morto reporta diasabra, cu a aumenta na 20 diadomingo, 
segun Rojas Gómez. 

Autoridadnan a duna instruccion pa reforza tur e servicionan 
di vigilancia epidemiologico na nivel nacional y pa tur pacient 
cu yega na clinica of hospital cu sintomanan di keintura, dolo 
di cabez, dolor muscular y malestar general worde trata como 
leptospirosis. 

E ministro a urgi e ciudadania pa tuma e medidanan di higiene 
necesario pa evita e enfermedad cu ta worde transmiti via orina 
infecta di djaka, y otro animalnan. 

Ademas, e’la ordena laboratorionan publico pa haci e pruebanan 
di leptospirosis gratuitamente y procede imediatamente na duna 
e medicamento cu ta existi pa e enfermedad ey. 

Den su paso pa teritorio dominicano, na principio di november, 
Noel a laga un pista tragico cu morto di 87 personas, 46 desa- 
pareci y miles cu mester a bandona nan cas. 

Un gran cantidad di animal tambe a muri, lastra pa e awanan. 

E desaster di ciclon Sidr na Bangladesh 


AYERA ainda rescatistanan 
tabata haci tur lo posibel pa 
hiba alimento y medicamento 
pa e miyones di damnificado 
na sur di Bangladesh, cu a 
worde devasta diahuebs ul- 
timo pa e ciclo Sidr y segun 
Cruz Cora, a laga sigur entre 
5,000 pa 10,000 morto. 

Por lo menos “900.000 famia 
mester ayudo”, esey kier men 
siete miyon persona, segun 
Cruz Cora. Y den e distritonan 
di e parti sur, cu ta devasta 
y aisla di mundo, e sobrevi- 
vientenan ta core peliger di 
muri di hamber of sed si nan 
no haya ayudo. “No tin awa, 

ni cuminda.cadavernan 

ta drif den riunan y ta cubri e 
plantacionnan di aros”, segun 
e declaracion desespera di Ab- 
dul Zabbar, un maestro di scol 
cu ta lamenta cu “te ainda niun 
sorto di ayudo a yega”. 


Sinembargo, a forzanan arma 
di Bangadesh, cu na januari 
ultimo a instala un gobierno 
civil di transicion, a worde 
mobiliza. 

Marina a manda varios braco 
carga cu alimento y medica- 
mento; forza aerea a mobilisa 
su helicopternan; e tropanan 
terestre ta tratando pa yega 
na e luganan aisla. 

Di nan banda, Union Europeo, 
varios pais europeo y Merca a 
destina miyones di dolar pa 
ayudo na Bangladesh. 

Cruz Cora a manda su volun- 
tarionan pa distribui alimento 
y refugionan temporal pa e 
damnificadonan, pero hopi 
voluntario tambe tabata vic- 
tima di e ciclon. 

Rescatista y militarnan ta 
avansando lentamente den e 
regionnan aisla, hayando nan 
mes obliga pa corta hopi mata, 


cu ta bloquea e careteranan 
den regionnan aparta di e pais, 
segun Douglas Casson Coutts 
di e Programa Mundial di 
Alimento. Sidr ta e peor tem- 
pestad cu a afecta Bangladesh 
desde 16 aña pasa. 

E biaha aki lo bai tin varios 
“mil morto”, autoridadnan a 
adverti. “E total lo por ta mas 
di 5,000 (morto), pero e lo 
keda bao di 10,000”, segun 
Abdur Rab, president di ‘Me- 
dia Luna Cora’ (e equivalente 
di Cruz Cora) di Bangladesh. 
Segun gobierno, te awor Sidr 
a causa 3.113 morto. 
Bangladesh ta un pais di eco- 
nomia rural, e ganado a wor- 
de destrui. Cadavernan di 
baca tabata cubri e camponan 
inunda te na unda wowo por 
a mira. 

Y e cosecha di aros, cu mester 
a cuminsa fin di e luna aki, 

a worde daña pa e awa salo 
di Oceano Indico. Sin e aros, 
alimento basico na Asia, e 
poblacion lo no tin nada di 
come pa e proximo lunanan. 
Posnan tambe a worde destrui 
loque ta priva e poblacion di 
awa dushi. 

A pesar cu ta worde spera cu e 
daño lo ta menos grave cu na 
1971 y 1991, gobierno ta teme 
“enorme daño económico” 
den e pais musulman di 144 
miyon habitante, 40% di cual 
ta biba cu menos di un dolar pa 
dia. Loque ta haci e pais un di 
esnan mas pober di mundo. 


E ultimo calculacionnan no ta 
tene cuenta cu e 200 islanan 
cu ta forma e imenso reserva 
natural di Sunderbans den e 
delta di Ganges, frontera na- 
tural cu India. 

Centenar di mil famia di pisca- 
do pober ta pobla e zona aki, 
cu ta iscribi desde 20 aña pasa 
como patrimonio mundial di 
Humanidad, pasobra e ta ha- 
bitat di especienan di animal 
poco frequente, manera e tiger 
real di Bengala, e delfin di 
Ganges, e crocodil di estuario 
of e tortuga marino. 

Hugo Chávez a reuni cu 
Mahmud Ahmadinej ad 




PRESIDENT Hugo Chávez 
a yega Teheran ayera pa un 
bishita di un par di ora, na 
unda e’la reuni cu su homolo- 
go irani Mahmud Ahmadine- 
jad, cu ken e tin relacionnan 
privilegia, segun informacion 
di television nacional di e 
pais ey. 

E president irani a ricibi Cha- 
vez cu un gran sonrisa, segun 
e imagennan di TV di e cere- 
monia di recepcion. “Nan a 
conversa privadamente pa un 
ora y mei”, e canal a informa, 
y a añadi cu e dos homber- 
nan “a destaca e desaroyo di 
e relacionnan bilateral y di 
e vinculonan den sectornan 
economico, bancario, y petro- 
quimico”. 

Chávez tambe tabata tin opor- 
tunidad pa reuni cu e guia 
supremo irani, ayatolá Ali 
Jamenei, prome di a bando- 
na e pais atardi, un fuente 
di ministerio di Relacionnan 
Externo a informa. 

Chávez a yega Teheran des- 
pues di a participa na e cum- 
bre di OPEP na Riad, Arabia 
Saudita, cu a tuma luga dia- 
sabra y diadomingo. 

E lider venezolano a yega 
acompañá pa cinco ministro, 
entre nan esun di Energia, 
di Relacionnan Externo, y di 
Industria. 

Un di e metanan di e bishita 
tabata pa firma un acuerdo 


industrial, segun vocero di 
ministerio di Relacionnan 
Externo, cu no a duna mas 
detaye. 

Esaki tabata e di cuater bishita 
di Chavez na Iran, desde cu 
Mahmud Ahmadinejad a yega 
na poder na 2005, cu e di su 
banda na september a haci 
su di tres bishita na Venezue- 
la. Ambos lider den ultimo 
añanan a forma un relacion 
solido, caracterisa pa nan 
hostilidad comun pa cu Merca 
y un actitud decididamente 
anti-imperialista. E president 
irani a toca e tema ey ayera 
den un discurso den cual e’la 
denuncia e “gran potencianan 
intimidante”. 

Ahmadinejad particularmente 
a critica “cierto organizacion- 
nan internacional incapaz di 
resolve e problemanan”, kier 
men, e Conseho di Seguridad 
di Nacionnan Uni y su cinco 
miembronan permanente cu 
ta dispone di e derecho di 


veto. “Con nos por yega na 
decisionnan husto ora dos of 
tres potencia opresor ta duna 
nan mes un derecho special?”, 
e lider irani a puntra. 

E Conseho di Seguridad a emi- 
ti tres resolucion riba Irán, dos 
di nan cu sancionnan inclui, 
pa motibo di su rechaso pa 
suspende su enriquecimento 
di uranio. 

President Chávez na varios 
ocasion a defende e programa 
nuclear iranf, cu e potencia- 
nan occidental ta considera un 
camuflahe pa produci arma 
atómico. 

E hefe di Estado venezolano 
tin previsto pa reuni awe na 
Paris cu e president frances 
Nicolas Sarkozy pa evalua e 
desaroyo di e negociacionnan 
pa obtene liberacion di como 
45 rehen di FARC, entre cual 
ta figura e franco-colombiano 
Ingrid Betancourt, a cambio 
di como 500 gueriyero en- 
carcela. 


Creador di e came 
Dolly ta bandona su 
tecnica di clonacion 



E carné Dolly: e tecnica di clonacion a pasa pa historia 


E cientifico escoces cu a crea e carné Dolly mas di diez aña pasá 
a bisa cu eDla deshaci di e tecnica di clonacion cu e’la inventa, 
segun un entrevista cu a worde publica diasabra ultimo. 

Ian Wilmut, cu a dirigi e equipo cu a crea Dolly na 1996, a bisa 
e corant The Daily Telegraph cu e’la deshaci di e tecnica di 
clonacion pa sigui un nobo cu cual por crea celulanan mama sin 
un ambryo. E anuncio di Wilmut por representa e final di clon- 
acion terapeutico, den cual ADN ta worde inserta den un ovulo 
no fertilisa, ta crea un embryo y ta recohe e celulanan mama, e 
corant a bisa. 

Den ultimo decada decena de mil di dolar a worde inverti den 
henter mundo den investigacionnan riba clonacion terapeutico, 
pero niun hende a logra pa e funciona den humano. 

Wilmut ta kere cu otro metodo di Hapon cu ta crea celula mama 
cu fragmentonan di piel, ta miho pa crecemento di gene y por 
worde utilisa pa trata personanan cu ta paralisa of tin enferme- 
dad cu ta varia di diabetes te cu e mal di Parkinson. 

E’la bisa cu e metodo hapones no mester di ovulo humano, y 
p’esey e ta mas facil pa acepta socialmente, cu e metodo utilisa 
cu e carné Dolly, conoci como “transferencia nuclear”. 

E técnica hapones ta elimina e necesidad di destrui embryo, un 
medida cu a worde oponi pa numeroso persona y cu a converti 
den un di e principal obstaculonan pa financiamento y investi- 
gacion. 

“Mi a dicidi algun siman pasa pa no sigui cu e transferencia 
nuclear”, Wilmut a bisa. 

E cientifico a bisa cu e’la worde inspira pa Shinya Yamanaka, 
di Universidad di Kioto na Hapon, cu a publica un importante 
documento cientifico aña pasa. 

E investigador hapones a splica con, si combina cuatro gene di 
raton cu célula di piel yamá fibroplastos, por haci cu e celulanan 
altera ta comporta nan mes manera embryonan di celulanan 
mama den examennan di laboratorio. 

EXECUTORIALE VERKOOP 

Op dinsdag 27 november 2007 des namiddags om 14.00 uur, zal in het “ARUBA SURFSIDE MARINA”, (Dolphin Room), aan de L.G. Smith Boule- 
vard nummer 7, Oranjestad, Aruba, ten overstaan van notaris mr M.J.C. Tromp of haar plaatsvervanger, de executoriale verkoop, als bedoeld in artikel 
3:268 van het Burgerlijk Wetboek van Aruba, bij opbod en daarop volgende afmijning worden gehouden van: 

1. een perceel eigendomsgrond, groot ongeveer 550 m2, gelegen te 

Sabana Grandi in Aruba, uitmakende een zodanig gedeelte van het perceel eigendomsgrond, kadastraal bekend als Eerste 
Afdeling Sectie T nummer 241 (oorspronkelijk groot 10.100 m2), aangeduid in een particulier meetdocument de dato 31 
janauri 2003, als kavel 1-B. 

Inzetprijs: Afl. 25.000,== 

2. een perceel eigendomsgrond, groot 412 m2, gelegen te Rooi Koochi in 

Aruba, kadastraal bekend als Vierde Afdeling Sectie E nummer 1541, met de zich daarop bevindende betonstenen opstal van 
een woonhuis, 

plaatselijk bekend als "Rooi Koochi 26". 

Inzetprijs: Afl. 102.000,==. 

3. een perceel eigendomsgrond ter grootte van 1.282 m2, gelegen te 

Brazil, in het Vierde District van Aruba, welk perceel nader omschreven is in meetbrief nummer 12 van 7 februari 1962, met de zich 
daarop bevindende opstal van een woonhuis, plaatselijk bekend als "Brazil 27". 

Inzetprijs: AFl. 109.200,==. 

4. het recht van erfpacht tot 22 mei 2056 op een perceel domeingrond, groot 820 m2, gelegen te Parkietenbos op Aruba, kadastraal bekend 
als Land Aruba Eerste Afdeling Sectie T nummer 1167, met het daarop gebouwde betonstenen woonhuis, plaatseliik bekend als "Kas 
Paloma 24-D". 

Inzetprijs: AFl. 85.000,==. 

5. het recht van erfpacht tot 16 september 2004 op een perceel domeingrond, groot 274 m2, gelegen aan de Weststraat, kadastraal bekend 
als Land Aruba Eerste Afdeling Sectie F nummer 1059, met het daarop gebouwde, plaatselijk bekend als "Weststraat 20". 

Inzetprijs: Afl. 98.000,==. 

6. het recht van erfpacht tot 29 september 2048 op een perceel domeingrond, groot 900 m2, gelegen te Seroe Blanco te Brasil in het Vierde 
District van Aruba, (kadastrale indeling: 4-F-ll), als omschreven in de kadastrale meetbrief nummer 52 van 2 april 1986, met het daarop 
gebouwde betonstenen woonhuis, plaatselijk bekend als "Brazil 175-A". 

Inzetprijs: Afl. 104.000,==. 

7. het recht van erfpacht tot 25 maart 2051 op een perceel domeingrond, groot 508 m2, gelegen aan de Driemasterstraat in Aruba, kadas 
traal bekend als Eerste Afdeling Sectie N nummer 1208, met het daarop gebouwde, plaatselijk bekend als "Driemasterstraat 69". 
Inzetprijs: Afl. 120.000,==. 

8. een perceel eigendomsgrond, groot 694 m2, gelegen te Jucuri in Aruba, kadastraal bekend als Land Aruba Eerste Afdeling Sectie T 
nummer 1404, met het daarop gebouwde, plaatselijk bekend als “Jucuri 54”. 

Inzetprijs: 90.000,—. 

9. een perceel eigendomsgrond, groot circa 597 m2, met het daarop gebouwde, plaatselijk genummerd Meiveld 1-F, gelegen te Meiveld in 
Aruba, afkomstig van het moederperceel kadastraal bekend als Eerste Afdeling Sectie P nummer 897, met een oorspronkelijke grootte 
van 973 m2, nader omschreven in een particulier delimitatiebrief nummer 55 van 7 november 2002. 

Inzetprijs: Afl. 208.000,==. 

10. het recht van erfpacht tot 21 februari 2051 op een perceel domeingrond, gelegen te Sabana Basora in Aruba, groot 399 m2, kadastraal 
bekend als Land Aruba, Derde Afdeling Sectie G nummer 1147, met het daarop gebouwde, plaatselijk bekend als “Sabana Basora 178”. 
Inzetprijs: Afl. 95.000,==. 


Het doen van een onderhands bod is niet meer mogelijk. 

De veilcondities zullen 8 dagen voor de verkoopdatum ter inzage liggen ten kantore van voornoemde notaris. 

Deze condities houden onder meer in, dat iedere bieder gehouden is terstond een bankgarantie of andere vorm van zekerheid te stellen tot 
zekerheid voor de nakoming van zijn bod en de bijkomende kosten. Tevens is iedere bieder gehouden een geldig legitimatiebewijs te over- 
leggen. 

De executant behoudt zich het recht voor de veiling uit te stellen en op te houden zonder de verplichting daarvoor de reden(en) te noemen. 


Notariskantoor mr MJ.C. Tromp 
Santa Cruz 35 

Tel: 5853500 / Fax: 5854222 







Tin cu spera un poco mas 

Samuel Eto’o a 
bisa cu Barcelona 
lo logra su maximo 
nivel pronto 

E delantero camerun di Barcelona, Samuel Eto’o, a mustra 
confia den cu e team di Barcelona lo haya su mihor forma pafo 
di e veld Camp Nou y a defende su compañero Ronaldinho y 
e tecnico di Barcelona, Frank Rijkaard. 

Den un entrevista publica den e corant Record, e futbolista a 
reconoce cu ta desconoce rason cu a hiba na e pober resultado 
di Barcelona ora a hunga como bishitante, wega den cual 
solamente a gana seis di e 18 punto den wega. 

“Mi ta sinti cu e team ta prepara pa reacciona di e mihor man- 
era. Tin un team fabuloso, hungadornan hopi experimenta 
na nivel europeo y solamente na final sa ken ta e campeon”, 
e hungador a bisa. 

Durante e entrevista, Eto’o a defende tanto e trabou di e entre- 
nador di Barcelona manera e wega di e brasileño Ronaldinho, 
apunta como responsabel di e crisis di e wega y e resultado di 
Barcelona pafo di e ciudad Condal. 

“No mester cuminsa na papia di e salida di e entrenador paso 
e cosnan awe no a sali bon. Ta spera cu Rijkaard sigui hopi aña 
masa, paso e ta un gran entrenador”, el a bisa. 

E camerun a indica cu e critica na Ronaldinho ta exagera y 
cu e internacional brasileño ya no mester pasa riba 5 pa 10 
hungadornan manera tabata hasi prome, paso e ta na un nivel 
mas evoluciona. “Ronaldinho ta un hungador extraordinario 
y pa e futbol di awo”, Eto’o a considera. 

CESC Fabregas, Albert Riera y Pablo Ibañez, fu- 
tbolistanan internacional di e seleccion spaño, a 
pidi pa para e euforia despues di e triunfo cu bon 
wega contra di Dinamarca y Suecia, y a afirma 
cu niun hende mester bisa cu Spaña ta bay gana 
Eurocup 2008. “Ni ora a perde na Suecia nos 
tabata asina di malo ni awo nos ta di bon”, Riera 
a bisa. Pablo Ibañez a coincidi den su analisis: 
“Nunca sa si por gana den Eurocup, e ta dificil 
sa. Tin un gran seleccion pero tin cu respeta tur 
esnan cu ta acudi. Ta keda hopi caminda pa core. 
Nos no tin e euforia, nos ta mescos cu semper”. 
“E hungadornan semper a confia den e seleccion 
pero tabata tin hende cu no. Nos no a afecta e 
critica nan, nos tabata sa di tin un gran blokeo y 
nos ta bay di menos na mas. E ta importante wak 
cu nos a haya un estilo di wega. Nos ta bastante 


contento y tin cu sigui den e linea ey”, el a agrega. 
E yega di Riera na e seleccion ta coincidi cu e apa- 
ricion di un estilo di futbol vistoso, cu e cambio 
di sistema di Luis Aragones. E centrocampista 
di Espanyol a mustra feliz pa esaki. “Dinamarca 
tabata un wega cu a gana pa duna e clasificacion 
mas sigur na Eurocup y contra Suecia nos a laga 
e bon sabor di boca. Nos a hunga bon y mas cu 
nunca a confia den e grupo. Ta keda hopi luna pa 
Eurocup y awo mes no a pasa pa nos cabes si nos 
ta favorito. Awo e importante ta sali na gana na 
Irlanda”, el a bisa. “Nos sa cu e futbol ta funciona 
asina, esey a cambia hopi liher y no por ta pasa 
den dia di un estado di animo na otro. Ni prome 
nos tabata asina malo cu nos a perde na Suecia ni 
awo cu nos ta asina bon. E berdad ta cu e progreso 
ta hopi importante”, el a añadi. 

DESPUES di un aña pafo di serie, Alex 
Rodriguez a obtene dialuna su tercer 
MVP di Liga Americana na laga atras 
den votacion e venesolano Magglio 
Ordoñez. 

E hungador di Yankees a converti den e 
di cinco hungador cu ta ricibi e premio 
na menos tres biaha den Liga Americana 
y e di nuebe na combina ambos circuito 
di grandes ligas. 

Rodriguez a haya 28 di e 30 voto na 
prome lugar y a totalisa 382 punto den 


e votacion den e Asociacion di Cronista 
di Baseball di Merca. 

Ordoñez, outfielder di Tigers, a keda di 
dos lugar na ricibi dos voto na prome y 
un total di 258 punto. 

Vladimir Guerrero (203) y David Ortiz 
(177), di Angels y Red Sox, a ocupa e 
siguiente lugarnan. 

E unico voto cu Rodriguez no a ricibi 
como prome tabata esnan pa e redac- 
tornan cu ta cubri Tigers: Tom Cage di e 
corant The Detroit News y Jim Hawkins 




di The Oakland Press di Pontiac. 

E record di mas premio na MVP ta Barry 
Bonds cu siete. Rodriguez awo ta com- 
paña Yogi Berra, Roy Campanella, Joe 
DiMaggio, Jimmie Foxx, Mickey Mantle, 
Stan Musial y Mike Schmidt, tur cu tres 
cada uno. Rodriguez a obtene su prome 
MVP na 2003, aña di su ultimo tempo- 
rada cu Rangers y despues cu Yankees na 
2005. E pelot- 
ero di 32 aña a 
bat pa un avg 


di .314 y ta encabesa e liga cu homerun, 
RBI, careda anota, base total, y slugging 
% y a comparti e punta den grand slams. 
A-Rod, ken a caba di yega na un acuerdo 
cu Yankees pa sigui cu e team, a converti 
4 di augustus den e hungador mas hoben 
na supera e barrera di 500 homerun. Su 
total awo ta 518 a ubica esaki na di 17 
lugar den e lista di tur tempo. 


Ta sigui apesar di tur cos 


Kaká a nenga cu ta desea bandona futbol italiano 



E brasileño Kaká, hungador di Milan y gran favorito pa gana e 
Golden Ball 2007, a nenga cu su deseo ta bandona e futbol italiano 
despues di e ultimo incidente violento, reacciona na e critica riciba 
na Italia afirmando cu no ta considera un “ingrato”. 

“Nunca a bisa cu kier bay for di Italia. Simplemente mi a bisa cu 
e violencia por hasi cu hungadornan importante ta bay. Despues 
di e escandalo di fraude deportivo algun a bay di Italia. Ami, en 
cambio, despues di esey a prolonga mi contract cu Milan t’e cu 
2011”, Kaká a comenta. 

Kaká, den un entrevista realisa cu e hungador na Brasil, unda ta 
cu su seleccion, a mustra sorprendi pa e declaracion realisa apenas 
yega na e concentracion brasileño criticando e violencia cu ta biba 
den Calcio. 

“Mi ta sorprendi. Nan a tilda mi mes di ingrato pero ami pa e futbol 
italiano y pa Milan mi ta mas cu gradici. Si mi ta cerca di e Golden 
Ball ta bisa danki na Milan y na Italia. Solamente kier a duna un 
alarma, un advertencia, mi a purba ofrece un contribucion pa yuda 
e futbol den e wega”, el a afirma. 

Segun Kaká, su palabra no tabata un critica na Italia: Pero ta husto 
sa cu tur e violencia ey ta core riesgo di pone hopi hungadornan 
pensa pa bandona e futbol italiano. 

David Ferrer a bisa cu a haya un advertencia di Nadal 



E tenista spaño David Ferrer, cu a perde 
den e final di Copa Masters di Shanghai 
contra di Roger Federer, a bisa despues di 
e wega cu su compatriota Rafael Nadal, 
cu a cay contra e suizo den e semifinal, 
ya a avisa esaki cu tabata spera un wega 
dificil. “Nadal a bisami cu lo haya esaki 
dificil. E1 a bisami: “E ta hungando bon 
e tipo ey”, Ferrer a bisa. Cu e revela cu 
aunke esun di Manacor no a duna con- 
seho, “a desea mi tur e suerte di mundo y 
a comenta cu Federer ta hungando hopi 
bon, cu no ta hasi falta di nada”, el a bisa. 


no tin un punto debil, e ta e number uno, 
e mihor di e historia. E spaño a sali di e 
pista di e stadion Qi Zhong cu e intencion 
di lucha, cu ta e minimo cu por hasi, el 
a bisa, pero e suizo ainda tabata hopi 
mas superior. 

“Ki mi por a hasi, un 7-5, un 6-4 mescos 
den algun set, pero di eynan por a hasi 
daño mi tabata hopi leeuw”, e spaño a 


admiti. “Federer a hunga hopi bon na 
contra y no a wak buraco, a purba hasi e 
mihor posibel, pero no tabata tin forma”, 
el a bisa. Lo un resultado asina, despues 
di un torneo grandi den cual a gana e 
cuatro weganan hunga t’e na final, “e 
ta un sensacion dificil di hiba 5 pero mi 
a pasa ya tanto biaha cu Federer cu ami 
no ta bin di nobo”, el a señala. 


E tenista di Javea, cu a bolbe na deshasi 
den elogio na Federer, Djokovic y Nadal 
paso ta na otro nivel a sigura cu e suizo ta 
diferente paso por hasi 
tur ya cu ta sirbi hopi, 
tin un right hand y un 
backhand hopi bon, y 


“Tampoco a papia hopi, nos a hasi joke y 
nada mas”, el a añadi. Ferrer a reconoce 
cu Federer a hasi bunita cun’e, realmente 
a pasa riba mi totalmente, cu e sake, cu 
e banda drechi y cu e backhand. 





Mas i e, g o I nanf* 


E brasileño Ronaldo Nazario di Lima a sigura cu pa nada di mundo lo 
perde e wega contra di pobresa, cu lo enfrenta un team di Amigo di 
Zidane den e stadion di La Rosaleda, di Malaga. 

E futbolista, den un conferencia di prensa, a reconoce cu a caba di 
sali di un lesion pero cu ta un wega hopi special, pa nada di mundo lo 
I perde esey. Pa e hungador di Milan e mensahe di e wega ta un alerta 
na e mundo di problema di pobresa y a agrega cu tin hende cu ta pre- 
I tende yuda y conoce e forma y cu e futbolistanan ta hasi’e atraves di 
un wega. 

Mi ta gradici e pueblo di Malaga cu a hasi posibel e wega y mustra su 
speransa den cual resulta full un exito. 

Pa su parti, Zinedine Zidane a subraya cu den e futbol apesar na loke 
hende ta pensa, ta move hopi solidaridad y cu danki na tur e persona nan 
riba e mundo aki, tur e evento nan aki por tuma lugar. E ex futbolista 
internacional frances, pa otro parti, a reconoce cu lo hiba un par di si- 
man sin hasi ningun tipo di ehercicio, pero cu lo purba cu e publico keda 
satisfecho cu su wega. Na e acto, den e stadion di La Rosaleda, lo asisti 
tambe e gobernador di Malaga, Francisco de la Torre, ken a gradici e 
celebracion di e wega den e capital di Costa del Sol. 


2 *^ 

Casi pa keda cun’e 

Mike Lowell ta den keda 
cla cu Red Sox 

E boricua Mike Lowell, MVP di e World Series ultimo, lo sigui den e 
filial di Red Sox. Lowell y Red Sox a yega dialuna na un acuerdo pa 
un contract di di tres temporada y 37,5 miyon di dollar, a informa 
dos fuente den e negociacion. A pidi pa keda anonimo debi cu e 
negociacion no a keda completa. E boricua ta bin di un temporada 
den cual tabata e mihor di su carrera cu un avg di .324 y 120 careda 
impulsa. Como quinto bateador, a beneficia den gran medida 
pa tin David Ortiz y Manny Ramirez dilanti di dje den e orden 
ofensivo. El a yega un avg di .400 den e sweep di cuatro wega di 
Boston riba Rockies. Tambe a produci cuatro careda, a anota seis 
y a ricibi tres base por bola. Lowell a devenga e aña aki un salario 
di nuebe miyon di dollar y a declara agente liber. 

Tabata sa cu Phillies tabata entre teamnan interesa na cumpra su 
servicio y por a ofrece cuatro temporada garantisa den e contract. 
E compañero nan di Lowell, asina manera e fanaticonan di e team, 
cu tabata kier’e di buelta, y no busca Alex Rodriguez, ken a declara 
agente liber prome di dicidi di keda cu Yankees. 




nrn 


laiiiiiaaippg 


TA mustra cu despues di tur e fanatico di Yankees no tin 
cu custumbra na hopi cara nobo den e team. 

Mientras Alex Rodriguez y e team ta acerca na un acuerdo 
I nobo, varios medio nan di prensa na New York a reporta 
I diadomingo anochi cu ta spera cu Mariano Rivera acepta e 
i oferta di Yankees pa un contract di tres temporada pa $45 
miyon. E contract lo hasi di Rivera e closer mihor paga den 
1 e historia di baseball. E relevista di Mets Billy Wagner ta e 
mihor paga den e actualidad cu un salario anual promedio 
di $10.75 miyon. Blue Jays a duna su relevista B.J. Ryan e 
| contract mas halto den total, $47 miyon, pero e acuerdo | 
tabata pa cinco aña. 

Durante e duracion di e contract, Rivera lo mester sobre- I 
pasa Smith den e segundo ligar den e lista di salba di tur | 
tempo. Den 13 temporada cu Yankees, e derecho tin 413 
wega rescata, 35 menos cu Smith. Trevor Hoffman di | 
Padres ta e lider di wega salba di tur tempo cu 524. 

, Rivera a salba 30 wega e temporada pasa, su total mas I 
abou den un aña desde 2002 y a logra un ERA di 3.15, su | 
ERA mas halto desde su aña di nobato na 1995. 
i Yankees tabata sperando pa Rivera pa wak si ta acepta e | 
| contract, cu a ofrece un siman pasa, pero a raporta cu e 
I derecho tabata sperando uno pa un cuatro aña. 

Si firma, Rivera lo uni na Jorge Posada otro miembro di e 
team cu a bay como agente liber y cu a bin bek. 


na 

Universidad di Billiard no por a domina e presion di e hubentud 



E futuro di billiard aki na Aruba ta mus- 
tra di ta sigura!! Den weekend ultimo 
tabata tin e ultimo partido di e serie final 
di best out of 3 entre e valuarte nan di 
billiard, e legendario nan di “Universi- 
dad di Billiard di Aruba” (UBA) contra 
e chabalito nan U-18 di “The Young 
Rebels”!! Segun informe e veterano nan 
a haya nan forza di “trose e pulso” duro 
pa por a hinca pikete den e bola blanco 
y purba iguala locual e hoben nan tabata 
hasi ariba mesa!! Sinembargo, e rebelde 
hoben nan U-18 a pone un “dikke onvol- 
doende” ariba e rapport di Universidad!! 
Den e prome encuentro, Reno “El Maria- 
chi” Tromp ta logra gana di un di e pilar 
nan di Universidad, e “durisimo” Tirso 

Jansen! Pero.cos ta cuminsa hole 

“kima” estilo “momito” ora cu e legen- 
dario Lucho Croes pone slaaaaaa duro 
den curpa di Toto Gei!! Siguientemente 
otro “maestro de strategia”, Bubu Pou- 
rier, to logra pone Markito Farro plaaat 
abou!! Cos ta nivela ora cu Win “The 
Winchester” Falconi ta tira scerpi scerpi 
contra “the living legend” Vicente Hen- 
riquez, y ta duna e “Rector Emeritus” di 
Universidad un berdadero slaaaa!! Pero 
e veterano nan tin mucho anja di guerra 
tras di lomba pa bay den panico total 
.... E “die hard” den billiard, Juancho 
Werleman, ta lanta manera un reus ariba 
Alex Eckmeyer kende no ta haya chance 
pa wak luz di solo mas!!! N’e momento 
crucial cu bentaha preta-preta di 3-2 aki 
e “hoogleraar” nan di Universiteit ta dis- 
idi di hasi un “move” strategico y “burn” 
Jo Geerman pa “slow down” e velosidad 
di Marlon “gel shark” Tromp!! Sinem- 


bargo Marlon ta pasa 
manera un trein ariba 
Jo y e rebelde nan ta 
tabla cos cu 3-3!! Ken 
mas pa tin e honor di 
impulsa e Universidad 
pa e “next level”??? 

Nada menos cu e “PR- 
Manager” di Univer- 
sidad, e inigualable 
Chicho “E1 Matador” 

Erasmus!! Sinembargo 
“E1 Matador” a haye ta 
lucha cu’n Leon feroz!! 

Nada menos cu Nigel 
Leon ta conberti su mes 
como “E1 Matador del 
Matador”!! Bou apoyo 
intenso di publico Ni- 
gel ta “straf” Chicho 
duroo y ta pone Young 
Rebels yega top cu 4-3 
y Chicho a bira “muis 
stil” pa mas o menos 2 minuut .... Un 
record personal nobo y historico p’e 
“orador superfantastico”!!! Por ultimo 
Armand Ridderstap a spaaaart e famoso 
Jendi Croes foi otro na un forma cu a 
pone hopi fanatico di U.B.A. cuminsa 
grawata cabez y puntra nan mes ta kiko 
ta pasando cu nan idolo nan!! 

Young Rebels ta gana e prome bataya 
cu score 5-3, y tension ta reina den “pa- 
viljoen di billiard”!!! Diabierna anochi 
e di dos wega a tuma lugar y aki nan 
e hubentud a Sali brabo ariba e grupo 
60 +!! Markito Farro ta habri impone e 
ritmo p’e anochi door di gana e leyenda 
Vicente Henriquez cu 2-1! Alex Eck- 


meyer ta “shake” “hall of famer” Lucho 
Croes durisimo cu’n CAPOTI y score di 
2 - 0 !!! 

Reno “el mariachi” Tromp ta pasa den al- 
gun tono falso nan man di experto Bubu 
Pourier, pero na final Reno cai back den 
maat cu 2-1!! Win “The Winchester” 
Falconi ta perfora Juancho Werleman 
cu 2 tiro mortal y Young Rebels ta ariba 
cu 4-0!!! “Spoedvergadering” den ler- 
arenkamer di Universidad!!! 

Cos por a bay fatal si Toto Gei gana PR- 
Manager Chicho “El Matador” Erasmus, 
pero Toto a bay hasi un “big mistake” 
di bay bet contra un “gambler” cu tin 
mas anja ganando place cu Toto tin ta 


wak solo!! “El Matador”, kende psycho- 
logicamente ainda ta na werki despues 
di e wega devastador contra “E1 Leon”, 
a manera haya un “re-encarnacion” 
contra Toto ora el a tende e palabra 

“Cash.”!!!! Cu 2-0 Toto ta wordo 

kima door di El Matador, Universidad 
ta susha papel! Pero e final ta inevitable 


Marlon Tromp ta “finish” e cuenta cu 
2-0 contra Mai Angela y ta pone cu 5-1 
un “dikke onvoldoende” ariba rapport 
di Universidad di Billiard di Aruba!! 
Rumores nan ta core rond cu despues di 
wega e “rector” di Universidad a cana na 
pia back te Macuarima .... 


Organisacion di Britannia cu un tremendo fin di siman 


DIABIERNA cu a pasa e ekipo di bri- 
tannia bright bakery a hunga den lifida 
b contra e ekipo di jong aruba. E much- 
anan di britannia a gana cu e score di 11 
pa 1. Golnan di britannia a wordo anota, 
1 pa jonathan ruiz, 2 pa litmar lacle, 2 pa 
samuel lacle, 4 pa jean polle tromp y 2 pa 
erick sneiders. Diabierna anochi tambe 
e akipo di britannia healthy living club 
den categoria di damas juvenil ta dal 
brasil jrs. Cu e score di 10 pa 0. 
Imediatamente despues e ekipo di 
damas grandi a hunga contra e ekipo di 
savaneta stars. E wega a termina 2 pa 1 
na fabor di savaneta. 

Diasabra e ekipo di britannia a bolbe 
hunga un serie di partido contra e ekipo 
di jong aruba. Mini baby: britannia bon 
bini carrental ta gana cu e score di 8 pa 


0. Golnan di britannia a wordo anota, 1 
pa jurgen (nathan) tromp, 1 pajoaquin 
rivas, 4 pa shair lubo y 2 pa jose jesus 
ramirez. 

Baby: britannia ta gana cu e score di 8 pa 
1. Golnan di britannia a wordo anota, 

2 pa chayon kock, 2 pa jesus penate, 1 
pa marshelo kock, 1 pa erickson croes y 
kenderic poulina. 

Lifida a: britannia ta gana cu e score di 7 
pa 0. Golnan di britannia a wordo anota, 
2 di jean mark farro, 1 pa marcel kock, 2 
pa carl croes, 1 pa jorman munoz y a pa 
camarena. Den asu weektambe diasabra 
cu a pasa e ekipo di britannia den lifida 
b ta gana for di dakota cu e score di 3 pa 
1 y asina pasa pa semi final. Golnan di 
britannia a wordo anota, 2 pa jean polle 
tromp y 1 pa giacomo guarino. 


Diadomingo na tereno di jaburibari e 
ekipo di britannia a hunga contra e ekipo 
di the rose. 

Britannia 2 a hunga contra the rose 2. 
Britannia 2 a gana cu e score di 6 pa 1. 
Golnan di britannia a wordo anota, 2 pa 
alexandra lopez, 2 pa dana arends y 2 pa 
margenine kock. 


Britannia 1 a hunga contra the rose 1. 
Den prome tempo e ekipo di the rose 
a pika dilanti 2 pa 0, pero despues di 
esaki e muchanan di britannia a spierta 
y bin gana e partido cu e score di 9 pa 5. 
Golnan di britannia a wordo anota, 5 pa 
shayna werleman, 1 pa siljee feliciania, 1 
pa lotte stok y 1 pa emliou tromp. 



Abona y ricibi bo corant preferi te na 
porta di bo cas tur mainta 



Abona yama 583-1400 

Berguenza nacional 


Aruba Softball Bond ta manda carta pa prohibi seleccion hubenil hunga 


TIN biaha nos tin di puntra nos mes si 
esnan cu ta scirbi sierto cartanan asina 
pa federacionnan internacional por tin 
deporte na pecho of ta scirbi pa scirbi 
sin compronde kiko nan ta hasiendo. 
Recapitulando un susedido di siman 
pasa unda Aruba Softball Bond ta den 
luz negativo un biaha mas y e biaha aki 
nos no sa si COA y ASU ta para nan tras 
pero mas bien a yega tempo pa dirigen- 
tenan di COA saka nan conclusion cu 
hendenan asina. Comision Pro Softball 
Organiza pa e ultimo 4 añanan ta trah- 
ando di buena boluntad cu e solo lema 
pa rescata softball fastpitch cu pa añas 
no tabata tene campeonato. Mas tristo 
ta cu tampoko ta tene reunion general 
y mucho menos a presenta un relato 
financiero e ultimo 8 añanan. CPSO 
cu 26 equipo miembro y mas di 500 
softbalista inscribi como miembro ta 
organisando campeonato desde 2004 pa 
tur equiponan interesa y manera un trein 
campeonatonan di mas di 150 wega pa 
aña ta draai den tres diferente liga esta 
Damas, cabayeros A-Clas y Dobble-A. E 
aña aki ta di tercer aña cu CPSO ta ricibi 
invitacion pa un torneo internacional na 


Corsow unda e campeon y sub campeon 
di liga di CPSO ta bay representa Aruba 
y pa colmo Aruba ta titula tres aña con- 
secutivo campeon den e torneo aki por 
medio di e gran equipo Royal Power pero 
tambe Gess Power cu tin dos aña sub 
campeon cual ta muestra di e frutonan 
cu CPSO ta sembrando. E aña aki pa ta 
exacto siman pasa CPSO a manda tambe 
un selecion hubenil cual a ser prepara 
pa Rayborn Didder y Marina Haynes y 
aki problemanan a start. Sr Didder ta 
ricibi un carta di Aruba Softball Bond 
hopi menasante pa e motibo cu e ta man- 
ager di e selecion hubenil. No ta mucho 
tempo atras cu nan mes a laga Didder na 
caya cu selecion di wega di reino. Nos 
lo dunanan tempo pa nan mes publika 
contesta cu nan a ricibi di Subsidie Com- 
missie relatando e carta cu nan a manda 
pa Didder sino nos mes por publike pa 
nan caminda cu Subsidie Commissie a 
“Donder Op” nan pa motibo cu nan no ta 
tene campeonato y a mustranan debida- 
mente cu nan no ta cumpliendo cu nan 
statuut. Pa colmo ta manda carta Corsow 
tratando di para weganan di Gess Power 
y selecion Hubenil kendenan porcierto 


a hasi un tremendo papel insinuando cu 
e equiponan aki no a pasa nan doping 
test y ta actuando contra regla interna- 
cional. Barbaridad ora nan ta manda 
copie di statuutnan di ASB y codiconan 
di ISF adhunto pero lamentabelmente 
nan ta manda solamente e partinan cu 
ta cumbini nan. Nan mester siña lesa y 
compronde e “Doel” di un federacion 
enbez di pasa pa bobo cu nan actitud. Ki 
barbaridad despues cu ASB mes a caba 
di biaha cu mayoria di e muchanan aki 
pa wega di reino awor ta bin cu e pre- 
texto cu nan mester pasa un doping test. 
Bergunza nacional esaki ta. Insulto na e 
hungadornan y nan mayornan. Ta much- 
anan di 14 pa 18 aña nan ta y si ta e trato 
aki nan mester ricibi di dirigentenan di 
ASB ta kiko mas por spera anto. Corsow 
sinenbargo a mustra nan balentia y a 
escoge pa e deporte y no a laga e mala 
mayanan aki stroba deporte. 

Nan a avisa nan superiornan cu directiva 
di Corsow tey pa stimula y promove 
deporte y pa 
nada mas al- 
contrario cu 

esunnaAruba T H E 


cu henter aña ta promove deporte pero 
solamente den corant.Henter aña por 
lesa den prensa cu campeonato ta bay 
cuminza pero aña 2007 ta cabando 
atrobe y ni 1 solo wega a tuma lugar. 
Laga nos ripiti pa tur hende por com- 
pronde na Aruba y Antiyas ya cu nos lo 
publika esaki na Antiyas tambe 
NI1SOLO WEGA a wordo organiza te cu 
awe. Mientrastanto CPSO abolbe core su 
campeonato biento en popa e aña aki cu 
135 wega cual a inicia 8 di juni y a ter- 
mina 14 di october 2007 cu un grandioso 
clausura cu tres wega de las estrellas 
unda a reparti premio na tur equiponan 
y deportistanan individual cu a destaca. 
Tipo di actitudnan asina mester wordo 
publika pa pueblo sa kiko ta pasando y a 
yega tempo pa COA actua riba e caso aki 
ya cu ta desde 2004 CPSO a mustra COA 
cu softball fastpitch mester atencion. 
Sperando cu tur instancianan relaciona 
cu deporte duna nan aporte pa drecha e 
situacion aki una bez por todo. 



COA no a sanciona su mesun miembro 

Awor COA ta organiza 
simposio contra Abuso Sexual 


ALGUN dia atras COA a bin cu un simposio cu 
seguramente ta di aplaudi tratando e tema di 
Abuso Sexual den deporte. Pero no ta mucho 
tempo atrás cu un miembro di COA Sr K Wil- 
liams a wordo acusa door di un hobencita unda 
su mama asta a duna un keho oficial di abuso cu 
a pasa durante un biahe na venezuela di e sele- 
cion di softball femenino cu tabata preparando 
pa weganan di reino. E meneer aki sinenbargo 
no a wordo ni sikiera geschors y a keda cubri su 
funcion normalmente den Aruba Softball Bond, 
COA, ASU, Special Olympic pa nombra un para. 
E unico instancia cu a brake e meneer aki tabata 
SKA pues esnan encarga cu weganan di reino. 
Hasta COA mes a dirigi carta na e instancia 
aki pa trek terug e nonactief di Sr Williams di 
imediato. Awe algun luna despues nos ta ripara 
con COA mes ta organiza un 
simposio riba e tema aki pero 
COA mes a defende su miem- 
bro mandando cartanan fuerte 
ora cu keho oficial a wordo 
duna contra e meneer aki. Ta 
cu cua midi COA ta midi anto? 


Por corda con Yuri di Canal 90 a bay para den 
Marlboro Ballpark pa defende Sr Williams cu 
su actonan durante un programma di deporte 
cual sigur mester ta mas educativo enbez di 
defende abuso.Sr Williams ta bolbe pasa den 
wowo di hangua y cu suerte. Defensa tabata 
ta cu e muchanan ta bisexual y ta yuda e kier a 
yuda nan. Si acaso cu nan ta bisexual mes no ta 
dunabo ningun derecho pa comete abuso sexual 
y laga nan pa nan dicidi kiko nan ta hasi cu nan 
curpa. Pues e farse di COA ta atrobe sconde nan 
berguenza y conociendo e personanan clave den 
COA cu tin nan hendenan di prensa all over ta 
obvio cu nan lo wordo honra un biaha mas pa nan 
hipocresia. Aruba ta na werki berdad y bandidez 
na Aruba a bira instrumento cu ta habri caminda 
pa maldad. 


AVV bMainta 

écor&tfói'Xoko 

Tel: 583-1400 Fax: 583-1444 























Antiyas 

Fiscal kier manda Marcel Loor 
preso den Bon Futuro 


PHILIPSBURG - Ministerio 
Publico na Sint Maarten ta 
buscando e manera pa manda 
sera e anterior Hefe di Imi- 
gracion y Comisario di Polis 
Marcel Loor den prisón Bon 
Futuro na Córsow. 

For di dia cu a detené Loor 
na Sint Maarten na juni, e 
ta pasando su dianan di de- 
tencion den Ziekenboeg di 
prisón Pointe Blanche, pero 
obviamente Fiscal ta haña 
cu ta usando e cél hospita- 
lario pa otro cos cu no te meta 
original. 

Despues cu Huez mr. de Lan- 
noy a dicta sentencia di 4 aña 
preso y un boet di casi 800,000 
florin contra Loor diabierne 
ultimo, mesora su aboga- 


donan a laga anotá apelacion 
contra e sentencia. 

Fiscal mr. Taco Stein a keda 
satisfecho pe resultado di e 
caso den Corte, pero ta realisá 
cu esaki ta solamente e promé 
buélta pasobra awor e tin cu 
prepará p’e apelacion. 

E cadena hudicial na St. 
Maarten mescos cu practi- 
camente rónd Antia ta su- 
friendo hopi deficiencia y no 
solamente den Cuerpo Policial 
mes, pero den seccionnan 
manera Imigracion y War- 
danan di Polis. 

E caso di Loor a demostrá cu 
ta hopi iregularidad tin den 
e cadena hudicial y afortu- 
nadamente Ministerio Publico 
na Sint Maarten si a logra 


demostrá cu nan ta trahando 
den forma integro y eficiente 
pa hiba criminalnan dilanti 
Huez. 

Fiscal Stein ta realisá na me- 
sun tempo cu su intento pa 
manda sera Loor den prisón 
Bon Futuro na Córsow ca- 
minda tin un seccion special 
pa empleadonan di Gobierno 
cu a cai preso, su abogadonan 
por pidi pa paga fianza pe 
keda den libertad te dia Corte 
di Husticia trata su caso. 

Mientras tanto ne momenton- 
an aki caba mr. de Lannoy lo ta 
preparando e pakete cu Corte 
di Husticia lo mester atendé 
cune dia nan trata e caso di 
apelacion aki algun luna. 


Den carta cu a bai fo’i aña pasá.... 

Grupo den VKC a pidi 
pa core cu mando 


WILLEMSTAD - For di 10 di 
juli aña pasá un grupo di 65 
miembro di VKC a firma un 
carta manda pa Promé Min- 
ister di Antia caminda nan a 
pidié pa atendé cu e Mando 
di VKC cu no ta capaz pa dirigi 
e cuerpo. 

E tempo aya Gobiérno a forma 
un comision di Stichting VKNA 
bao di direccion di Joe Louisa, 
pero despues nada mas a 
pasa. 

Mientras tanto e malcontento 
a continuá y miembronan di 
VKC no ta bai training di tur 
diadomingo y ultimo luna 
apenas 12 hende ta bin train 
pasobra hopi miembro ta dis- 
gustá con cosnan ta bai den 
VKC y no ta mirando cambio. 

Reportadamente hasta algun 


oficial clave a bira lomba pe 
actual mando. Mientras tanto 
a suspendé 4 miembro di VKC, 
pasobra ta nan a traha e carta 
cu kehonan contra mando cu 
65 miembro a firma. Te awe e 
miembronan aki ta suspendé 
sin motibo. 

Mientras tanto e comision cu 
Gobierno a traha a haci su 
trabou y e resultado tabata 
devastador pe actual mando 
di VKC cu ta consisti di Ronnie 
de Jesus y Winklaar. 

E comision a recomendá nan 
pa nan saca nan conclucion y 
tuma retiro, pero unicamente 
Winklaar a tene honor na su 
mes y a retirá. 

Segun informantenan, señor 
de Jesus ta insisti cu ta Dios 
só por kité y pa coroná obra, 


el a pone dr. Braam como 
su consehero y man drechi. 
Contra regla di VKC, dr. Braam 
ta miembro di directiva di 
partido PAR. 

Durante e manifestacionnan 
di dialuna 12 di novémber tur 
hende por a mira dr. Braam 
hunto cu sr. de Jesus cu team 
di riot di VKC y a pone cu 
Helmin Wiels tabatin razon di 
reclamá cu VKC ta un instru- 
mento di PAR. 

Comisario Daantje 
tambe a cuminsa caso 
contra David Dick 


PHILIPSBURG - Sin kier ta sarcastico ni denigrante, pero ta 
parse cu pronto Corte di Husticia mester habri un seccion special 
pa atendé tur e casonan cu sea polis óf ambtenaar ta cuminsa 
contra Minister di Husticia David Dick. 

Lo más lamentable di e situacion aki ta cu Directorado di Hus- 
ticia cu ta prepará tur accion riba cual ambtenaarnan ta hiba e 
Minister Corte, ta pérde practicamente tur e casonan aki. 

Observadornan a comentá ayera mainta na AWEMainta cu 
aparentemente e Minister tin un placer perverso pa drenta den 
conflicto cu hopi di e hefenan di e tribo policial, pero cu su di- 
rectorado ta pérde practicamente tur caso. 

Inclusive e observacion a bin dilanti cu si no a bira tempo pa 
pasa basora den e Directorado aki y mira si e Minister por tin 
mas suerte den futuro. 

E ultimo casonan cu a ser entamá contra Minister David Dick 
den Corte ta di e Comisario di Polis na Bonaire, Gerold Daantje, 
kende a hiba e Minister Corte pa incumplimento di e condicion- 
nan bao di cual el a haña pérmit pa sigi un estudio specialisá 
na Merca. 

Comisario Gerold Daantje a confirmá pa AWEMainta cu el a 
entamá un caso contra e Minister, pero no kier a drenta den mas 
detaye pasobra e caso ta ‘sub judice’. 

Mientras tanto hasta un colaborador tecnico cu Hulanda a manda 
pa yuda den prisón Pointe Blanche a hiba e Minister dilanti. 

Ta trata di e asistente tecnico Hulandes Dick Romkema, kende 
a entregá un demanda contra Gobierno Central c.q. Minister di 
Husticia, pasobra a aparté for di su trabao na prisón pasobra 
Rudsel Ricardo no tin konfiansa den dje. 

Ricardo ta Director di prisón. Sinembargo Romkema ta haña e 
cos aki straño, pasobra nunca Ricardo no a hala su atencion cu e 
ta haci algo malo mientras cu hasta a bisé cu el a haña retiro pero 
nunca e no a haña notificacion oficial di Minister David Dick. 
Riba e carta cu su abogado a manda p’e Minister, exigiendo pe 
por bai traha bék, pero manera a bira custumber, no a haña 
contesta di e mandatario. 



EMERGENCY PHONE NUMBERS 

Vctcrinary Scrviccs: 585 0400 Pick up of injured animals or 

animals to be euthanized 


Contrcras Vcterinary: 587 0917, 587 4467, 993 0404 

Wayaca Clinic: 582 1720 

Wcckcnd cmcrgcncy: 911 Advise which doctor on call 
Animal Shelter: 582 1623 Last resort 

Serlimar: 584 5080, 584 6152, 584 6456 Pick up dead animals 

We save, we care, we educate! 

Nelson Pierre a KO coalicion ayera mainta: 

Lidernan di oposicion tin más voto cu 

henter coalicion hunto” 


WILLEMSTAD - Di un forma 
sumamente original e politico 
di oposicion Nelson Pierre, 
a KO coalicion ayera mainta 
despues cu automaticamente 
nan a pérde pa default y a 
keda sin inscribi pa participá 
n’e debate riba nombramento 
di Ivar Asjes como director di 
Selikor. 

Den un forma cu por ser inter- 
pretá cu a laga pa fraccion di 
Partido Nacional só regla su 
asunto den e caso cu ta cai bao 
di Diputado Davelaar, Nelson 
Pierre a mustra coalicion cu 
entre e 4 lidernan di oposicion 
nan tin más voto personal cu 
henter coalicion hunto. 

Pero yá, t’esaki ta democracia, 


asina el a splica pasobra ta 
asiento ta conta, no cantidad 
di voto. 

Di tur manera el a haci alarde 
di e hecho cu entre é, Wiels y 
Norbert George nan tin mas 
voto cu miembronan di coali- 
cion y a mustra cu por ehém- 
pel e Diputado di Enseñanza 
no tin ni 200 voto. Es más, 
“mi tin mas voto cu Minister 
di Husticia”, asina el a splica 
cu notable satisfaccion. 

Ta solamente e lider politico 
di PAR, esun di MAN, Emily 
cu Cooper tin más cune y na 
voto, oposicion tin mayoria 
esta como 17.000 voto den 4 
hende. 


Nelson Pierre a manda un mi- 
sil den direccion di e coalicion 
bisando nan cu si te intencion 
pa manda Asjes cas y di e 
forma aki lanta furia di Godett 
pe bandoná Gobierno, no bin 
bati na su porta pasobra esei 
ta plan robes. 

Simplemente pasobra e no ta 
aceptá persecucion di hende 
den e pais aki aunke cu ora 
cierto partido ta den Gobi- 
erno, semper tin actonan di 
fascismo. 

Cu ironia el a nota e diferencia 
den e trato cu Farley Hernan- 
dez a haña na Dok y e trato cu 
Ivar Asjes ta hañando serca 
Bestuurscollege. 


Xpresa bo mes 

Tin reglanan pa organisadornan 
di concierto??? 


KI dushi ta pa tin e oportuni- 
dad di presencia conciertonan 
di artistanan di afor, aki na 
Aruba. Y aunke e prijsnan di 
entrada ta discutibel, y aunke 
hopi cu dolor na curazon 
pa motibo cu nos mesun ar- 
tistanan local di nivel y bon 
caliber no ta haya e mesun re- 
spaldo, ni maske nan prijsnan 
di entrada ta mas economico 
y mas barata. 

Y aunke ami no ta core bai 
tur e conciertonan cu artista 
y gruponan di afo, pasobra 
cu no ta tur ta artistanan pa 
mi mucho gusta of scucha, mi 
tambe a cumpra carchi pa mi 
bai esun di Los Angeles Ne- 
gros, esun di mas barata, ke- 
riendo cu tin tribuna pa sinta, 
pero locual no tabata e caso. 
Mi pensamento tabata riba e 
bon conciertonan den Enter- 
tainment Center, na unda si 
tin tribuna pa sinta. 

Mi fout kizas, of pa falta di 
informacion busca of puntra. 
Pero, algo cu si a cai na mas 
mal tera, tabata, ora cu nos a 


bai sali, pasobra nos no kier 
a keda para, y nan ta bisa’bo 
na porta cu si bo kier drenta 
bek, bo tin cu bolbe paga. Ki 
sinberguenseria esaki ta? 
Pakiko nan ta parti e carchi- 
nan anto ora bo paga, y kibre 
den mitar na porta ora bo 

drenta.ta pa souvenir, pa 

bo colge rond di bo carganta 
pa showoff cu bo tambe a bai 
tal of tal concierto? 

Cu mi sa, of cu mi ta corda, 
esaki no a pasa cu nos nunca 
na Entertainment Center cu e 
conciertonan fabuloso organ- 
isa pa e.o. AHATA y otronan, 
bo ta mustra bo mitar carchi, 
y bo ta bai haci bo deligencia 
of cumpli cu un of otro emer- 
gencia cu por a surgi, y bo 
ta regresa pa sigui presencia 
e resto di e programa di e 
anochi. 

E organisador of promotornan 
di Los Angeles Negros no ta 
confia nan mesun sombra y ta 
pesei nan no tin consenshi pa 
confia otronan di pueblo, cu 
wordo yama pa cualkier cos y 


nan kier bin bek n’e concierto, 
pa tende cu tin cu paga atrobe? 
Kizas e organisadornan no sa 
mes kico ta un angel, pero si e 
color preto?? 

Cu tin rumornan cu tin ber- 
dad hendenan di algun otro 
nacion, cu tambe mas y mas 
ta penetrando aki na Aruba, 
kizas mayoria di nan sin per- 
miso tambe, cu asistencia di 
algun cu si tin basta tempo aki 
na Aruba caba, pero cu awor, 
pa desesperacion ta haci cos- 
nan asina? 

No tumami na malo, mi ta 
gusta come cuminda di Chines 
debes encuando, pero ora cu 
nan tin e anochi di concierto 
den nan man, y ta duna ordo 
pa no laga drenta bek, aunke 
bo a paga y bo tin bo mitar 
carchi mi ta puntra mi mes 
ta na unda nan kier forza nos 
bai....pa motibo di cu nan no 
ta confia ni nan mes,.corda 
pa confia un otro. Ta pushi 
cu cacho por trece ken cu ta y 
stipula nan mesun regla? 
Nomber conoci na redaccion. 


Gimena van der Gen: 

Ki di malo tin den nom- 
bramento politco? 

WILLEMSTAD - Un disertacion interesante y alabes curioso 
tabata di parti di e lider di fraccion di Partido Nacional, Gimena 
van der Gen, kende a splica no por tuma politiconan na malo cu 
tin nombramento politico, pasobra semper esei tabata custumber 
den nos pais. 

Tur hende ta córda e sistema cu politico ta manda un hende cu 
un papelito pa bai un servicio pa busca y tuma trabao, pasobra 
tur hende tabata keda contento. 

T’asina a bai semper asina el a splica, pero cu tempo cos a cam- 
bia aunke Gobierno ta manera un tanker gigantesco cu ta lora 
masha lento. 

Awendia hendenan a cuminsa bira consciente cu politico no ta 
doño di compania di Gobierno pasobra nan no a cumpra accion 
pero ta hunga badjóng. 

Tin un cos cu yama open sollicitatie y tin decreto cu mester scoge 
hefe via solisitacion. 

Por aceptá cu no ta hinca esei den statuut di e compania, pasobra 
no por regla tur cos den di e pasobra tin moral di decencia pa bo 
sa kico bo mester cana. 

Gimena van der Gen tabata Diputado di Selikor y a yega di tuma 
nota cu no tabatin procedura pa open sollicitatie, pero el a para 
fuerte pa nombra e director di Selikor via open sollicitatie y a 
tumé na malo, pasobra el a drumi dwars. 

Awe ta contento cu e actual director ta nombrá via open sol- 
licitatie y por cana cara na laira pasobra a nombré di acuerdo 
cu regla. 

Sin kier a criticá socio di coalicion FOL ni Diputado Godett, 
Gimena van der Gen a splica cu e manera corecto ta pa crea e 
structura di open sollicitatie pa finalmente haci nombramento 
corecto. 

Ademas politiconan mester stóp di kere cu Gobierno mester regla 
nan cama pa nan despues cu nan sali for di Colegio Legislativo, 
pasobra ta riba nan capacidad nan mester por bai dilanti. 


Actividad di RED pa Dia 
Internacional di Mucha 

AWE ta Dia Internacional di Mucha. Awe nos ta enfoca riba e 
derechonan di mucha. Un di nan ta e derecho riba recreacion, pues 
tur mucha tin derecho dipor hunga. Pero manera gobernantenan 
ta repartiendo terenoy nos beachnanpa loco, no ta resta ni tereno, 
ni espacio, ni beachpa nos muchanany nosfuturo generacionnan 
por hunga. Riba iniciativa y bao guia di Sra. Meredith Croes-van 
derBiezen, RED ta organisa un actividadpayuda nos muchanan 
haci un “statement”. 

E actividad ta 5’or di atardi na Palm Beach (dilanti di Westin). Lo 
hunga wega cu e muchanan. Lo tin algo di comeydi bebe pa nan. 
Den nomber di nos muchanan nos ta haci unyamada urgente riba 
tur hende pa acudiy apoya e actividad aki. Nos ta conta cu boso 
poresencia. 

Como parti di integracion di tur colonia stranhero na Aruba 

Dia 7 di december awor, “Parque del Agradecsmento” 

lo bira “Una Luz de Esperanza” 


RECIENTEMENTE Asociacion Amigos de Colombia, tabatin un 
encuentro cu su directiva y miembronan, unda a tuma decision 
pa haci un accion di limpieza na loke ta conoci como Parque del 
Agradecimiento o tambe como Parque del Condor. 

Fuera di a haci e sitio limpi, varios miembro a bin cu mata, pa 
planta, cu nan a haci como un donacion n’e parke. 

Tur esaki cu e meta pa embeyece e parke aki, ya cu dia 7 di decem- 
ber awor, lo tin e actividad: “Una Luz de Esperanza". 

Tin un inquitud pa celebra e prome encuentro cultural y recreativo 
como parti di integracion di tur e colonia di stranheronan cu ta 
radica na Aruba. Tin un necesidad pa activa e parti artistico y pro- 
move mas ainda e balornan socio-cultural di e personanan aki. 
Meramente esaki t’e motibo tambe cu a dicidi di invita tur hende 
pa dia 7 di december awor, unda lo bai uni tur colonia n’e Parque 
del Agradicimiento pa uni y fortifica e lazonan di amistad y amor, 
durante e periodo bunita aki di Pasco. 

Esaki lo bira asina e prome encuentro cu Asociacion Amigos de 
Colombia a bautisa como: “Una Luz de Esperanza”. Si bo kier par- 
ticipa y forma parti di e trabou bunita aki, anto tur interesado por 
tuma contacto cu Daniel Ortiz na tel. 568-4968 of na 747-9179. 






Tiara Air ta premia su 
pasaheronan 


TIARA Air recientemente a 
introduci un formulario di en- 
cuesta pa su pasaheronan, cual 
tabata obtenibel abordo di su 
avionnan Short 360. 

"E formularionan di encuesta 
di pasahero," segun Gerente 
Comercial Camilo Muyale, "ta 
yuda nos pa mehora nos dialogo 
cu nos publico y tambe ta asisti 
nos cu feed-back riba e nivel di 
servicio cu nos ta dunando," el 
a agrega. 

Tur pasahero cu a participa 
den e encuesta y a entrega nan 
formularionan bek na e equipo 
di cabina a participa den e rifa 
pa pasashi gratis. M Pa encurasha 
e pasaheronan pa yena e formu- 
larionan," Muyale ta splica, "nos 
ta parti pasashi semanal como 


premio. 

E prome ganadornan a wordo 
saca recientemente pa Coor- 
dinador di Mercadeo Indra 
Stamper. E ganadornan, di Aru- 
ba, Corsowy Venezuela, aricibi 
nan certificado di regalo pa un 
pasashi gratis for di Stamper y 
e representante di e compania 
na Bonaire, den presencia di 
Muyale y Hubert Zievinger di 
Quality Assurance. 

Algun di e ganadornan ta: I. 
Balentina, H. Metry, M. Falconi, 
L. De Leañez, R. Danje y S. 
Francees. 

Tiara Air ta bula regularmente 
pa y di Aruba, Bonaire, Corsow 
y Punto Fijo, operando riba un 
programa Na Ora, Comodo y 
Simpatico. 

E aña aki lo kibra tur record den cantidad di regalo 

DIGICEL ta start campaña 
di fin di anja cu hopi regalo 


U TA nos custumber. Nos cli- 
entenan ta sperando riba dje 
caba”, asina Wanda Broeksema, 
encarga cu e departamento 
di mercadeo y promocion pa 
Digicel Dutch Caribbean a 
anuncia. Tur aña Digicel ta 


lanza su campaña special di fin 
di aña na unda ta parti canti- 
dad di premio. Den pasado, e 
compania a yega di regala un 
famia un aña largo di pago di 
tur nan utilidadnan, pues awa, 
coriente, cable, huur, gasoline, 


RRERA'RA\ B Qj 

d enj temporadai di]f[n 

H^FIat Screen TVs 
[^Desktops 
H^Sound Systems 
H^Laptops 
H'Auto Parts 
H^Cosmetics 
H'Clothes 
H^Camaras 
H^iPods 
H^iPhones 
H^Muebles 
H^No tey 



ana i 



Bo direccion confiable na Merca 


BO NO TIN CREDIT CARD?? 

nianda nos un eniail na orders@your-connexion.com 


Margrietstraat 3 

Telefon: (297) 749-7669 

Website: www.your-connexion.com 



etc. durante henter un aña 
largo. Despues a sigui pa rifa un 
gran premio di Afl. 100.000.00 
y asina a sigui parti cantidad 
di premio mas. “E aña aki nos 
a pone un suma hopi grandi 
atrobe na premio, pero e biaha 
aki nos lo parti cantidad di pre- 
mio pa sigura cu lo tin mucho 
mas ganador”, asina Broeksema 
a splica. 

E campaña ta start awe di- 
aluna y ta sigui te cu dia 31 di 
december 2007. Special pa e 
temporada aki, Digicel ta lanza 
un prepaid card special na balor 
di Afl. 10.00 Patras di e carchi 
lo tin posibilidad pa scratch cu 
chens di gana un cantidad di 
premio, manera televisionnan 
portatil y tambe DVD Player 
special di Digicel. Tur esaki pa 
por haci e clientenan feliz! 

E campaña aki ta destina spe- 
cialmente pa clientenan pre- 
paid y clientenan nobo cu ta 
cumpra nan telefon pre-paga 
specialmente pa e temporada 
di fin di aña aki. Celular a bira 
un di e regalonan preferi du- 
rante e dianan aki di fiesta di 
Sinterklaas y Pasco. Si antes un 
celular tabata un luho, awendia 
ela para bira un necesidad, e ta 
forma parti di nos bida diario y 
casi no por sin dje mas. 

Digicel a percura pa un cantidad 
hopi grandi di premio pa cual 
ganadornan por pasa reclama 
nan premio tur diahuebs entre 
6’or di atardi pa 8’or di anochi 
na e oficina principal di Digicel 
situa na e parti abao di Marisol 
Building. 

“Nos slogan ta bisa - spera mas, 
haya mas - y cu e tipo di campa- 
ñanan asina nos kier demostra 
cu di berdad nos ta duna mas 
na nos clientenan”, Broeksema 
a enfatisa. E compania ta bao di 
e impresion cu e aña aki Santa 
Claus por “chill” numa, pasobra 
Digicel mes lo parti regalo na 

Chris Dammers di AVP: 

Mester haci uso di e aspectonan tipico di pariba di 
brug pa atrae turistanan cu ta bishita Aruba 


CHRIS Dammers, miembro di partido 
AVP y habitante di San Nicolas a 
comenta riba e presentacion cu San 
Nicolas Business Association, SNBA, a 
ofrece siman pasa pa su miembronan. 
Partido AVP a manda un delegacion mi- 
rando e interes grandi cu e partido sem- 
per tabatin y tin pa pariba di brug. 
Esaki ta un di e anochinan di infor- 
macion cu SNBA ta bai ta ofreciendo 
pa nan miembronan y durante esaki 
a invita un di e hendenan grandi den 
nos turismo, esta sr. Michael Kuiperi 
kende a analiza full e parti di turismo, 
con turismo a cuminsa y kico mester 
haci pa crea e aspectonan pa por haya 
e turistanan pa bai pariba di brug. 
Dammers ta considera cu e anochi 
tabata uno sumamente bon, cu infor- 
macion cu a wordo tresi dilanti tabata 
di suma importancia, y ademas e in- 
teres di e miembronan tabata grandi, 
caminda cu e sala tabata basta yen. 


Hunto cu e reunion aki, como partido 
a analiza kico AVP a yega di haci caba 
den pasado y esakinan ta hopi. Chris 
Dammers ta mustra cu for di aña 86 pa 
89 Gabinete Eman I hunto cu Codesan, 
Comision di San Nicolas a cuminsa 
traha un rapport pa proyectonan di 
corto termino; kico mester wordo haci 
den termino corto pa por eleva pueblo 
pariba di brug comercialmente. E plan 
aki a keda cla na 89, tempo cu gobierno 
a cambia y caminda cu durante e 5 
añanan di Gabinete Oduber nada no 
a sosode. 

Ora Gabinete Eman II a bin, e plan di 
Codesan a wordo transforma den Plan 
Desaroyo Pariba di Brug cu a keda cla 
na 1996. Ehecusion di e plan aki a cum- 
insa. A cumpra e tereno rond di Doov 
cu lo mester a bira e Civic Spine. Aki lo 
mester a bin museo, teatro, centro co- 
mercial den sercania. Tambe a drecha 
e approach road, a bin cu e plan Juana 


Morto housing complex, etc. 

E plan aki tambe tabata inclui e vi- 
erbaansweg, pa cual awe hopi ta yo- 
rando pasobra esey ta e bottleneck cu 
ta wordo bisa ya cu ta bisa cu pa hiba 
cierto industrianan pariba di brug 
mester drecha e infrastructura. 

Pero tur e desaroyonan cu tabata 
tumando lugar y cu lo mester a tuma 
lugar a para na momento cu na 2001 
tabatin atrobe e cambio di gobernacion 
y Gabinete Oduber a bin na mando 
atrobe. 

Chris Dammers ta mira cu e problema 
ta e madurez den politica, den gober- 
nacion pa continua cu proyectonan 
independiente di cual partido a bin cu e 
proyecto. Awor tin 6 aña di stagnacion 
y lo mester warda pa un cambio atrobe 
pa asina wak con lo por sigui cu e plan- 
nan pa pariba di brug. 

E1 a bisa tambe cu e directiva di SNBA 


ta hopi positivo cu cosnan lo bai cam- 
bia, nan ta mira cu nan mes mester bai 
haci algun cos. Nan ta fada di scucha 
lo cual ta bai wordo haci, nan kier mira 
hechonan y cu esaki nan ta trahando y 
esaki a wordo mustra tambe den e re- 
union, caminda cu tin hopi positivismo 
y ta mira cu cambio ta na caminda. 

Pa loke ta e aspecto di turismo cu a 
wordo trata den e reunion, Dammers 
a bisa cu esaki no mester wordo rela- 
ciona mesora cu torennan halto pariba 
di brug. E ta bisa cu por haci uso di 
facilidadnan cu tin pariba caba, e toke 
caribense y e cultura cu tin pariba. Mi- 
embro di partido AVP ta considera cu 
mester haci uso di e aspectonan aki pa 
crea facilidadnan y wak con por draai 
rond di esaki pa aumenta comercio 
haciendo uso di e turistanan cu ta bin 
Aruba caba di un of otro forma. 


Un biaha mas 

Randall Croes y God 
Soldiers cu tremendo 
presentacion 

AYERA nochi den YMCA San Nicolaas Randall Croes y God Sol- 
diers a duna un tremendo presentacion, e biaha aki en coneccion 
cu e actividad di YMCA unda cu miembronan di YMCA y hoben- 
nan rond mundo ta topa riba e dia aki pa scucha e palabra di Dios 
y haci oracion y duna alabanza na nos Señor. 

Tambe tabatin presentacion di 4CO y diferente otro grupo cu 
a uni na e ocasión aki pa deleita e publico, specialmente nos 
hobennan, cu tabata presente. 

Nos mester bisa cu durante e anochi exitoso aki e publico a 
goza y alaba Señor den un forma formidabel. Durante e ultimo 
temponan aki Randall Croes ta causando furor pa loke ta trata 
conciertonan di alabanza y ayera nochi, hunto cu God Soldiers, 
a trece un sentimento di paz y hopi alegria den e pueblo di San 
Nicolaas. 

Nos ta spera di por mira y disfruta di mas di e eventonan aki 
den futuro, mirando cu nos pais tin mester di e sorto di activi- 
dadnan aki. 

YMCA, Randall Croes y God Soldiers: “Pabien!” 


Festival dande dedica 
na Vicente Ras 

FUNDACION Cultural di Festivalnan folklore, Dande y Himno y Bandera ta participa cu e fes- 
tival di Dande lo tuma lugar Diasabra 29 December den Club Caiquetio y lo ser dedica na e gran 
musico compositor di canticanan di tambu Sr. Vicente Damian Ras. 

Senor Vicente Ras no ta un persona desconoci den mundo di musica Arubano y semper el a man- 
tene nos cultura y folklore tanto na Aruba y den exterior. 

Vicente tin 77 anja y el a nace dia 27 di september 1930 y 65 anja el a dedica na nos tradicion 
Dande cu edad di 12 anja el a cuminsa cu paranda di dande di tambu hunto cu su famia y ami- 
gonan y te awe Vicente ta mantene e dande tradicional/original cu e generacion anterior a laga 
como tesoro pa Aruba. 

Sr. Vicente Ras ta fundador di e grupo tambu “Catachi” na 1997 cual grupo a representa Aruba 
den varios festival den exterior, Vicenter ta fundador di e grupo musical “Sodo y Cuero” cual 
agrupacion tambe a representa Aruba exitosamente den exterior. 

Varios bandanan musical grandi tabata tin e honor di tin Vicente Ras den nan banda den anjanan 
50 pa 70. 

Durante e festival di Dande, propio composicion y tipico lo honra Sr. Vicente Ras pa cu contribu- 
cion y sosten na musica Arubano. 

Policial 


Polis ta gara 3 hoben cu intencion di kima mondi 


PATRUYA di San Nicolas dialuna mas o menos 9’or di anochi, ta haya informacion cu 3 mucha 
homber tin intencion di kima un mondi na candela. Ora cu polis a yega n’e lugar, nan ta topa cu 3 
mucha homber, 2 grandi y 1 chikito. 

Tur 3 a ranca careda pa core bai, pero polis a logra gara esun di chikito cu ta I.S. di 10 aña. 

Ora cu polis a papia cune, el a menciona nomber di e otro 2-nan cu tabata hunto cune cu ta A.de 
M., y S.A.W. tur dos di 18 aña. Polis a detene nan tur dos y a hiba nan warda. 

Na warda nan a haya un bon scual cerca polis y despues nan por a bai cas. 


Trahador den tienda di highrise hotel ta 
denuncia ladronisia 


STRAND Politie dialuna ultimo ta haya informacion di un ladronisia den un un tienda cu ta situa 
den un highrise hotel. N’e establecimento e trahadornan ta bisa polis cu un persona a drenta hunto 
cu un homber den e lugar y ora cu nan a bai, e trahadornan a nota cu nan a bai cu algun articulo. 
Nan ta bisa polis cu e ladronnan a bai cu un zwembroek, boter di wisky Red Label, un boter di Old 
Parr, tambe un pectji y un slof di beach. E trahadornan ta bisa cu nan conoce esun cu a horta e cosnan 
como Old Parr. Polis ta sigui cu e investigacion. 

Anti-social ta kima mata di Fofoti riba beach 

POLIS ta haya informacion di un testigo cu desconoci a kima un mata di Fofoti riba beach. E ta 
bisa polis cu e ta traha na un resort, y a mira e mata na candela. El a bai coi un hemchi y a paga e 
candela cune. 

N’e sitio el a haya un boter di refresco cu gasolin den dje. E ta bisa cu e anti-socialnan a mara un 
paña rond di e stam di e mata y a sende na candela. E trahador a duna polis number di e auto cu 
ta A-45833. 

Recherche tin e investigacion y pronto lo pone man riba e anti-socialnan aki. 


Vlooien Markt na Kerki 
Protestant San Nicolas 



ARTICULO di cas, paña pa mucha y hopi mas na prijsnan di ganga, diasabra dia 24 di november, 
entre 8:00 am y 1:00 pm. 


Protestantse Gemeente San Nicolas ta tene nan vlooienmarkt anual, pa recauda fondo pa mante- 
nemento di e edifio. Protestantse Gemeente di Aruba ta existi y sirbi 185 aña, ta existi di cuatro 
region y tin cinco edificio. E edificio na San Nicolas, riba Pastoor Hendrikstraat ta existi desde aña 
1964. Bin busca bo ganga y contribui na e bon causa aki, sirbiendo comunidad. E kerki ta dilanti 
di e fabrica di ijs. 


Muher mara a resulta di ta 
humando di base 


POLIS ta haya informacion diadomingo 3’or cu lo tin 2 homber cu 
tin un muher mara den un pick-up preto na altura di Barcadera. Po- 
lis a bai y ta topa cu un pickup cora model JMC number A-6950. 
Den e pick-up tabatin 2 homber sinta y un hende muher. Ora cu 
nan a mira polis nan a haci sospechoso. Polis a puntra nan kico nan 
a haciendo y a resulta cu nan tabata sinta huma nan base. Polis a 
scual nan y a core cu nan for di e lugar. 



Mementomori Funeral Home N.V. 

Yolanda - Leo - Eugene 
Tel: 5833358 - Fax: 5837711 


“Dios ta nos refugio, E ta nos fortalesa, 

E1 a resulta un judador den mesté. ” 

Ps. 46:1 

Despues di un bataya a bay sosega den brasa di Señor: 



Austin Kenneth Ollivierre 

mihor conoci como: “Austin” of “Olli” ex douanero 

Na nomber di su: 

esposa: Angela Ollivierre-Gonzalez 
yiunan: Rose y Raymond Celaire-Ollivierre y yiunan 
Kenneth y Jenny Ollivierre-Donata y yiunan 
Vina y Pieter van Geel-Ollivierre y yiunan na Hulanda 
Cyril y Sheraldine Ollivierre-Frolijk y yiunan 
Marlon Ollivierre 

Beaulah y Byron Isenia-Silvania y yiunan na Curaçao 


nieta y nietonan: Ryan, Rymer Celaire, Patrick, Jennifer Ollivierre 
Rignald Kock, Reinout, Robin van Geel na 
Hulanda 

Kimberly, Rashida, Aimae, Kendra Ollivierre 
Geraint, Denzel Isenia 


mescos cu nieta: Alicia de Jongh 


rumannan: 


tantanan: 


Alicia Ollivierre y famia 

Cyril y Marline Ollivierre-Tull y famia na U.S.A. 
Rita Grant y famia 
Amora Ollivierre na U.S.A. 

Sra. Vda. Nora Cijntje y famia na Curaçao 
Sra. Vda. Magda Radermacher y yiu na Cruaçao 


mescos cu famia: 


Aida y Marilis Diaz 
Robby de Jongh 


sobrino y sobrinanan, primo y primanan mucho 
hopi pa menciona. 

famia: Ollivierre, Celaire, Donata, van Geel, Frolijk, Isenia, 
Silvania, Tull, Williams, D’Arsie, 

Kock, Bassarath, Cijntje, Radermacher, Raap, Zichiel, Grant, 
Diaz, de Jongh, famia na Bonaire y Aruba y demas famia ta invita tur 
amigo, bisiña y conoci pa asisti na e acto di entiero cual ta tuma lugar 
diabierna 23 di november 2007 pa 4'or di atardi saliendo for di Misa 
San Francisco pa Santana Masonico "Acacia" den Caya Ernesto 
Petronia. E resto mortal lo ta reposa for di 2'or di atardi den Misa San 
Francisco na Playa. 


Adres pa condoiencia: Mementomori Funeral Home 

diaranzon 21 y diahuebs 22 di November 
2007 di7'or pa 9'or di anochi 

Monica Kock ta contento cu asunto di 
obesidad ta hayando atencion di 
Parlamento di Aruba y di Antias 


PARLAMENTO di Aruba y 
Antias a tuma e decision na 
mei 2007 cu e comisionnan 
permanente di salud di Parla- 
mento di Aruba y Antias lo re- 
uni hunto pa trata e problema 
di obesidad cu ta un problema 
grave pa nos pueblo. 

Dia 14 di november ultimo, e 
comisionan di tur dos pais a 
sinta hunto y conclui cu e ci- 
franan di tur dos pais ta masha 
alarmante. 

MPA ta masha contento mes cu 
e reunion a resulta fructifero 
y a tuma e decision pa instala 
un comision di experto, segun, 
mr. Monica Kock. E comision/ 
werkgroep lo consisti di un 
experto di Aruba y un experto 
di Antias. 

Hunto nan lo tin cu bin cu un 


plan nacional. Esaki lo ta im- 
portante p’e parlamentonan 
pa asina duna nan aporte den 
combati e problema grandi 
aki. 

Loke ta importante ta pa bin 
cu un plan nacional, pasobra e 
problema aki no por wordo so- 
luciona dor di Departamento 
di Salud Publico so. 

Otro terenonan manera edu- 
cacion y deporte tambe tin 
masha hopi efecto riba e prob- 
lema aki. Deporte ta un di e 
mihor instrumentonan pa por 
baha peso. Si bo curpa, aunke 
bo ta gordo, ta haya exercisio, 
e lo ta un curpa mas resistente. 
Pero tambe tur e otro stake- 
holders manera comercio, 
instancianan manera AZV, 
Wit Gele Kruis, Fundacion 


Diabetico, scolnan, Idefre etc. 
(tin hopi mas) mester wordo 
aserca den e problema aki. 

Te awor no a logra pa pone tur 
hende hunto bin cu un plan 
nacional. 

Antias a elogia Aruba cu ya 
caba a haci hopi na conscienti- 
sacion y cu tin basta instancia 
y expertonan cu riba nan mes 
ya caba ta haci todo por todo 


Ta 

drecha, update, 
upgrade 
tur marca di 
computer, printer 
y scanner. 

Antraco TSD 

Yama: 582-6119 


pa yuda pueblo cu e problema 
aki. No tin un solucion rapido 
of un quick fix p’e problema 
alarmante di obesidad. 

Y no tur plan di otro pais lo 
funciona na Aruba. MPA ta 
elogia tur esnan cu ya caba ta 
traha añas riba e tereno aki. 
Porfin lo bin cu un comision pa 
un plan nacional, di acuerdo 
cu mr. Monica Kock. 


TA BENDE 


Pitbull Staford Shire 
bull-terrier full Breath 
prijs ta fls: 250 
11 Siman ontworm 
pa mas inf. jama 
Tel: 7463961 
567 6901 
any time 

© Puzzles by Pappocom 


Instruccionnan di wega Completa e tabel (cu 9 cuadra) di 81 hoki 
dividi den 9 rij y 9 colom, yenando e hokinan bashi cu e numerbnan di 1 te 
9, sin ripiti ningun cifra den cada rij, ni den cada colom, ni den cada cuadra. 

EASY #1 

MEDIUM #2 





Servicio pa Comunidad 

Telefon di Emergencia 




Number di emergencia 911 

Polis 

100 

Brandweer 

582-1108 

Ambulance O’stad 

582-1234 

Ambulance S.N. 

584-5050 

Hospital 

587-4300 

Centro Medico 

584-8833 


■ Botica na Warda H 

Pabou di Brug: Botica Kibrahacha 
Pariba di Brug: 4 Centro Medico 

H Dokter na Warda 

Pabou di Brug: Dr. Dassen 
Pariba di Brug: Dr. Luchmun 


I Otro Servicionanl 


Setar Info 

118 

Digicel Info 

145 

Setar 

582-5151 

Elmar 

582-3700 

WEB 

525-4600 

Serlimar 

584-6456 

Rode Kruis Aruba 

582-2219 

FADA 

583-2999 

AA/NA helpline 

583-8989 

Fund. Abuso Sexual 

582-4433 

Fundacion Guia’mi 

587-1677 

Fund.Muher 


den Dificultad 

583-5400 

Fund.Tel. Pa Hubentud 131 


588-6138 

Accion Rescate 

584-2718 

Centro Kibrahacha 

588-3131 


Polis Tipline 
Oranjestad. 
San Nicolas 
Savaneta 
Santa Cruz 
Noord 

Strandpolitie 

Balashi 

Aeropuerto 


Polis I 


11141 

582-4000 

584-5000 

584- 7000 

585- 4710 
587-0009 

586- 3003 
585-2500 
582-4800 


Aruba Transfer Tour & Taxi 
583-2856 
582-2116 
Best Taxi Services 588-3232 
Coop. Ver. Tas 587-5900 
ATS 583-5361 

Arugas 585-1198 

S.O.S. Teleayudo 583-1190 

EDITA PA: The Media Group, 
Margrietstraat 3, Oranjestad, Aruba. tel. 
(297) 583-1400, fax. (297) 5831444. 
CUENTA Dl BANCO: C.M.B. #229- 
82600 BENTA LOSAfl 1,50. 
ABONEMENT Afl.35.00 pa luna. 
ORA Dl OFICINA: Dialuna pa Diabierna 
8 a.m. - 5 p.m. 

IMPRENTA: Imprenta Nacional Arubano. 
DIRECTOR: Victor “Toko" Winklaar & 
Victor R Winklaar. 

REDACCION: noticia@awemainta.com 

BENTA Dl AVISO: 

sales@awemainta.com 

JiJil 

Sali cu bo pareha 

Hopi matrimonio, despues di luna de miel, ta perde e brisa 
den nan belanan romantico, y ta drenta den un depresion 
pa luna y añanan largo. 

Marinonan, den tempo di barconan di palo y bela, tabata 
tin miedo di pirata y di mal tempo. Pero nan temor mayor 
ta pa nan barco drenta den un depresion. Depresion tabata 
un area riba oceano serca di ecuador caminda tin hopi 
calmo y brisanan suave cu ta cambia di direccion 
lentamente. Casi sigur esaki tabata kier men morto pa 
henter e tripulacion di e barco. Awa y cuminda hopi biaha 
tabata caba abordo mientras e barco ta drief sin destino pa 
dianan, of te hasta, simannan largo, wardando riba un 
biento fuerte pa suplanan bek riba nan curso. 

Wel, matrimonionan cu un dia tabata exitante y yen di 
amor, tambe por cai den depresion romantico, causando 
cu e relacion lo muri un morto lento y doloroso. 

Den su buki "Creative Romance", autor Doug Fields ta 
scirbi: "Saliendo y creando momentonan romantico cu bo 
pareha por cambia e patronchinan ey, y por ta hopi 
divertido. No tin un solucion rapido pa un matrimono agrio, 
pero pone bo excusanan un banda y cuminsa sali cu bo 
pareha atrobe". 

Permiti brisanan nobo yena e belanan di bo relacion. E 
esfuerzo mester ta uno conciente, pero sea creativo. Que 
hubo di 'Desayuno den cama' un mainta?; un sunchi den 
un palo di awacero?; of, lesa e cartanan di amor di antes 
atrobe? 

Un luna de miel no mester ta un experiencia di un solo vez. 




24 Hours 
Servicesl 


Labco t a i 

MIDICAI / HOME HIALTHCARE 

RENTAL/SALE of Medical & Home- Healthcare 

* Wheclchaircs * Oxygcn Conccntrators/Cylindcrs 

Difficultv Walkmg 
Rent a portable electro scooter 

_ ,, , (Fits m atl can, fracks, 4Itbs), 

B * Commodes t{ 

! ■ * r^. t tn* I ■ 



* Bcds 

* Walkcrs 

* Bathchair 

* Commodes 

* Crutches / Cancs 



Tel: 582-6651 Fergusonstraat #52, Dakota 




B0 CONECCI0N CU M ERCA 

5H0P ONUNE: www.arusamailbox.com 


Bo a mira algo riba television, 
website of catalog y 
bo no sa con pa cumpre 
or order e producto? 

Nos ta bo solucion 


^ 4^ 



Pa mas informacion yama 

583-2459 of 583-0631 



PA TUR FIESTA 
PA MUCHA 

YAMA 

5923523 / 5838769 


Peluca aki Hairpiece aya!i 

Prro l' unico itijjar cu experieDcU* cnliflud. 
servicio y boti prijs 1« Qjv _ C \J[LOtUté / 

^ J Betuty Salon 

Luci sempcr bunita kasiendo un cambia tatal ariha ha 
apariencia. E mihordem Permanent, Make-L p, Ifairwtaving, 
Braidimg t Hairslyting, AcryUc, Get Nails, PtmykuL 


Patun dtnfhtued&r dl BtU&a D Ytfrmi 


Beautv Salan & llair Ccntcr 

Ffreusonstraal 52 

Tel: 5*3-7156 



TIPO Dl CAMBIO OFICIAL 

Valido pa 20 di November 2007 


PlacaExbarhao 

USDdlar 
CANDdlar 
Engelse Pond Steling 
ZAilseseFrankperCHF. 100 
NedArt GUden peANG. 100 

J apanse yen pej PY. 10.000 
EiiDperXEU. 100 


BarkRapiensn 

1.77 

1.80 

3.59 

159.03 

9800 

160.07 

258.63 


VUsseleri Cheque 

RejsQiequeen 

CXerBoekingen 

1.78 

1.82 

3.64 

159.75 


BerAa 

na 

Piidico 

1.80 

1.84 

3.70 

160.55 



100.00 biljefen 100.20 
dTj/owaboeking 100.00 


161.53 

261.00 


163.15 

263.62 


Provision di Devisa 1.3% 
Segun ardculo 12 di Afkondigingsblad 
diAruba 1991 nr.GT32. 

Banco Central di Aruba ta defini 
e tipo di cambio oficial pa e 
cambionan di placa extranhero. 

BANCO DI CARIBE 

Nos ta honra Bo confianza 


Horoschoop 


^EfrAries 21 Mrt - 20 Apr 

Wtf E enetgia robo ta dunabo in aire d 
serenidad y confianza, bo por haci e cosnan 
cu mas calmo y eficiencia. Hende lo keda 
sorprendi cu bo enfoke nobo. 


^BTauro 

Ora un 


21 Apr-20Mei 
hende adopta un posicion 
desagradabel y poco educa no mortifica bo 
mes. No involucrabo den problemanan di 
otro, dus mantene bo sonrisa. 


Ai Geminis 21 Mei-20Jun 

mSu Awe bo por haya e impresion cu bo ta 
perde tempo den intentonan di laga bo carera 
avanza. No perde speranza, ta simplemente 
un mal dia. 



Cancer 21 jun-20jui 

Ta un bon dia pa trata problemanan 
practico cu por lo general ta deprimibo. Si bo 
mestertrata algun tema pisa di negoshi, lo bo 
resolve den e proximo simannan. 


mc Leo 21 Jul - 20 Aug 
HF Tin un movecion den material di 
actividad profesional cu ta bai bon. E lo 
dunabo oportunidadnan nobo pa gana placa. 


* Virgo 21 Aug - 20 Sep 

Si bo sigui desaroya un actitud 
positivo, lo bo topa cu un relacion nobo of cu 
uno antiguo mehora. 


/fk Libra 21 Sep - 20 Okt 

Uniendo forza cu otro, bosoporforma 
un equipo invencibel cu exito garantiza, na 
medida cu bo escohe e persona adecua. 


, Scorpif 

Ta ora di 


IO 21 Okt-20 Nov 

di drecha cuentanan y haci 

e pagonan relativo na cas, bo prosperidad 
personal y bo plannan futuro. Finanzas ta 
recupera. 


jitario 21 Nov-20Dec 
Ta prudente cu e gastonan awe. 
No laga bo wordo hiba pa propuestanan cu 
promesanan di un ganashi rapido. 



Capricornio 21 Dec 20j an 

Bo ta sorprende tur hende, bo ta yega 
cu e solucion na un problema cu durante hopi 
tempo a keda sin resolve. 


*• AqUariUS21Jan-20Feb 
jgj Ta un bon dia pa dialogo y negociacion 
di tur tipo, saca e mayor probecho di esaki. Ta 
firme y lucha pa loke bo kier y lo bo logra un 
resultado exitoso. 


ifa Piscis 21 Feb - 20 Mar 
^Sr No kima bo navenan cu un hende cu 
kier acredita pa su mes bo trabao. Lo mas 
importante ta cu un superior sa loke ta berdad 
y loke no. 

EPotretdi Dia 


noticia@awemainta.com 


Green Bay, MERCA: Un fan di Green Bay Packers ta anima su team durante un wega di NFL contra di Carolina Panthers na Lambeau 
Field na Green Bay, Wisconsin. Packers a gana Panthers 31-17. 




Nos Mundo Loco 


Muher cu mitar 
cerebro 

Dokternan dunado tratamento na un 
muher Chines cu tabata keha di ta 
zwak, a descubri cu e tin solamente 
mitar di su cerebro. 

E muher di 39 aña di e ciudad di 
Wuhan a biba un bida perfectamente 
normal y solamente a bal hospital 
despues di a keha di sinti su mes 
zwak. 

Zhang Linhong, director di e depar- 
tamento di rehabilitacion nueral di e 
hospitaal local a bisa:” Riba e scan- 
nan di MRI nos a keda sorprendi di 
mira cu e tabatin solamente e parti 
drechi di su cerebro. 

"Nos compronde di e curpa humano 
ta cu e parti robez di un cerebro ta 
esun cu ta controla lenguahe. Pero 
e pashent aki no tin problema pa 
comunica cu hende.” 

E mama di e muher a bisa cu su yiu 
muherta biba un bida hopi normal. 


CAPEX Industries hunto cu Valero Aruba 
Refinery ta sigui yuda e comunidad Arubano 



E director di CAPEX Industries Creed Smith a haci un donacion di Aruba. Alabez Valero Aruba su vice presidente, Ray Buckley, a 
generoso di Afl. 89,000 na Cruz Cora di Aruba. E fondo aki lo yuda entrega un carta na Minister Wever cu Valero lo ta cumprando 2 
Cruz Cora na cumpra un di dos ambulance pa yuda e comunidad ambulance pa e GObierno di Aruba. 


"Ela gradua for di su school cu bon 
punto. Su memoria ta hopi bon. E ta 
corda number di telefon y nomber 
mesora.” 

School traha di 
cueva 

UN pueblo Chines remoto a traha 
un school den un cueva di un 
montaña. 



Ela ser expande for di un klas ora ela 
habri pa promer biaha pa awor tin 8 
maestro cu 186 studiante. 


"E studiantenan ta ancioso pa siña, 
y e studiante cu ta biba mas leeuw 
mester cana 6 ora tur dia pa atende 
eschool. 

E school ta uno normal den tur forma 
cu diferente klas y un lugar pa e 
muchanan hunga, pero mayoria di e 
edificionan no tin dak pasobra esaki 
no ta necesario. 

Xpresa bo mes 

noticia@awemainta.com 

Tur comunicado o remetido cu ser manda pa AWEMainta mester indui 
nomber, fam y number di telefon di e remitente. 

AWEMainta ta keda cu e derecho reduci of edita esakinan pa publicacion. 


Fundacion CAS ta parti di circulo di NGO subsidia y 
faboreci den e ambito general di "Friends and Family" 


1. No a ripara cu nan NO ta 
papia di cosnan cu ta berdad- 
eramente afecta consumidor 
manera e calidad pesimo di 
gasolin local procediente di 
Valero cu ta causa casi tur auto 
nobo y bieu cu fuel injection bai 
garashi cu asina hopi frecuencia 
cu hasta Aruba Car Dealers As- 
sociation a saca un "disclaimer 
brochure" culpando e importa- 
dor di gasolin? 

2. Boso a tende Fundacion CAS 
papia di control riba prijs di 
producto despues cu BBO a ser 
introduci? 

3. A tende CAS haci algun 
comentario riba e hecho cu 
liberalisacion di produccion di 
energia electrico ta necesario, si 
nan mes ta gaba di lucha contra 


tur monopolio. 

4. A tende CAS duna comen- 
tario riba e hecho cu SETAR tin 
mucho infrastructura pa tele- 
comunicacion den su poder y/ 
of control directo (Cable, GSM, 
Internet, Data Communicatios, 
Fixed Landline, Satelite up/ 
down links)? 

5. A tende CAS duna comen- 
tario riba e hecho cu Chavez a 
prohibi exportacion di producto 
di Venezuela pa Aruba y awor 
tambe ta strobando producto- 
nan Colombiano cu ta bin via 
waf di container Venezolano 
(despues di transporte via tera 
pa waf) pa sali pa Aruba, esta 
metemento directo den comer- 
cio liber entre dos pais aheno? 


6. A tende CAS duna su punto di 
bista autonomo riba e maneho 
di desperdicio y e tarifanan pa 
cobra sushi? 

7. A scucha comentario for di 
CAS riba e maneho di Gobierno 
pa otorgacion di prestamo pa 
traha cas, cu awendia ta forza 
clase pober busca un "wurg- 
contract" na FCCA pa haya un 
cas di galiña riba un tereno di 
menos di 350 m2, mientras 
cu p’e clase media cu ta busca 
prestamo pa cas desaroya den 
e multiple proyectonan di resi- 
dential communities den sector 
priva, e cas mester tin 600 m2 
of mas di tereno? 

8. Ayega di observa comentario 
di CAS riba e tema di aseguro 
medico general y su falta di 


garantia di proteccion di pri- 
vacidad? 

9. Fundacion CAS a yega di 
spierta Gobierno riba e hecho 
cu no tin un maneho adecuado 
economico, den cual maneho ta 
fiha alavez asunto di consumi- 
dor, e asina yama "regels en in- 
frastructuur voor mededinging 
en toezicht daarop" pa controla 
abuso di cartel y monopolio 
entre otro di estado mes? 

10. Y pa completa un lista di 10 
punto a yega di wak e website 
di Fundacion Cas? No tin! Y pa 
un organisacion cu ta haya e 
bunita sumadiAWG 150.000,- 
of mas pa aña na subsidio ta un 
berguenza! 

Directiva di Fundacion Accion 


Ambiental Aruba ta contra 
e publicacion pa motibo cu 
Fundacion CAS no por dicidi 
of papia pa organizacionnan 
ambiental aki na Aruba y sin 
consulta cu organizacionnan lo- 
cal.Fundacion CAS no por dicidi 
pa Fundacion Accion Ambiental 
Aruba cu ta miembro perma- 
nente di Greenpeace Climate 
Group y tambe di World Climate 
Change Organization y demas 
otro instancia internacional. 
Un biaha nos kier a pone bon cla 
cu Fundacion CAS no por dicidi 
pa haci un evento di Blackout 
sin a consulta cu e organiza- 
cionnan local cu ta traha riba 
e tereno aki na Aruba y tambe 
e centro di observacion ATSOC 
cu tambe ta traha directamente 
ariba e tereno di climatologia 
aki na Aruba. 


Animal Rights Aruba 

- NO - to a dolphinarium in 


IN an era in which we are more 
and more concerned about 
the welfare of flora and fauna 
on our planet and notice that, 
in many ways, our world is in 
danger through irresponsible 
behavior of human beings, ARA 
would not like to see our beau- 
tiful “happy island”get a bad 
image abroad by the establish- 
ment of a Dolphinarium. 

ARA is against keeping animals 
in captivity for commercial and 
entertainment reasons and 
thus keeps a close eye on ac- 
tivities where captive animals 
are involved such as a Circus 
or a zoo. 

Even if Aruba follows the CITES 


agreement that, amongst other 
things, says that you cannot 
capture dolphins from the wild 
and import them and therefore 
deals with organizations that 
have dolphins born in captiv- 
ity, it will be no guarantee that 
the dolphins that would come 
to Aruba would get a humane 
treatment because the control 
over that process is up to the 
Government and its Depart- 
ment of Veterinary Services 
which will have to monitor the 
situation and make sure that 
the mammals get the opportu- 
nity to live a humane life. 
Looking at the limited space 
they will have to swim in and 
the constant interaction with 
human beings which can make 


them sick and injure people, 
ARA would strongly disagree 
with the establishment of a 
Dolphinarium in Aruba. 

Who is going to make sure that 
the dolphins are not exploited 
long hours a day to ensure 
return on investment? Are we 
going to make sure that the wa- 
ter quality is always up to par to 
guarantee the dolphins’ safety? 
Is there a veterinarian working 
for the Government who will be 
available at any time in case of 
emergency and has sufficient 
knowledge about these mam- 
mals to act when something 
goes wrong? 

Animal Rights Aruba has seri- 


ous doubts about these aspects 
because of our experience with 
the Government entity “Veteri- 
naire Dienst” which is such that 
it does not give us the feeling 
that things will be taken care 
of as should be. 

Reason for this is the terrible 
situation at Wayaca where this 
same “Veterinaire Dienst” has 
decided years ago to build a 
“Kill Area” to eliminate stray 
dogs and cats instead of look- 
ing for other solutions such as 
neuter and spay, educational 
campaigns etc. for the over- 
population of animals in the 
streets of Aruba. 

The “Kill Area” is open 24 hours 
a day and serves as a dump for 


says 

Aruba 

animals. 

If the Veterinary Service was 
quality minded they would have 
done educational campaigns 
at the door of the “Kill Area”, 
have opening hours and even 
do a test by closing this horrible 
entity because it existence is not 
justified anymore in the 21st 
Century in a civilized country. 
There is no other place than at 
ARA where rescued animals 
could get a second chance in 
life. Once a stray, your chance 
of ending up dead in the “Kill 
Area” is 99%. 

In our next article we will elabo- 
rate on the methods used in 
the “Kill Area” which makes it 
even a more despicable place 
on earth. 

Festival di Composicion Gaita/Aguinaldo 2007 


Fecha di e Festival lo ta diabierna 7 di december 2007. E esencia 
di e festival ta pa pone enfasis riba e composishon nan pa fin di 
aña. Durante e ultimo lunan nan di aña tin asina tanto produc- 
cion nobo riba mercado, cu asina tanto bunita inspiracion, cu a 
bira necesario pa pone mas enfasis riba nan. Y pa cu esaki Comi- 
shon Goza Gaita a dicidi di organiza e Festival di Composicion 
Gaita/Aguinaldo 2007. 

Pa cu e festival lo tin presentacion di en total 7 grupo. Despues 
di a trek lot e secuencia ta como lo siguiente: 

1. Paranda, Ambiente y Sabor 

2. Arugaldo 

3. Grupo Amistad 

4. Gaita Sensacionales 

5. Goza Gaita 

6. Paranda ta Nos 

7. Maruba 

Lo tin premio di Afls 1,500 pa ler luga; Afls 1,000 pa 2do lugar; 
Afls 500 pa 3er lugar; Afls 250 pa grupo Campeon y tambe lo tin 
premio pa Grupo mas Popular. 

Lo tin presentacion di “Los Sobrinitos” y tambe algun artista 
mas invita durante e anochi. Tur e gruponan lo ta tin nan CD na 
benta durante henter e anochi. Esaki lo ta un anochi destina pa 
tin e ambiente di Gaita concentra na un solo lugar. 

E show ta cuminsa pa 8’or di anochi na Centro di bario Brazil. 
Carchi di entrada ta obtenibel serca tur e grupo nan participante 
y tambe serca miembronan di Comision Goza Gaita. Por yama 
Usha na 566 5741 pa mas informacion. 

Comision Goza Gaita hunto cu tur e grupo nan participante ta 
spera di por conta cu e apoyo di e pueblo di Aruba completo pa 
haci e anochi aki un exito rotundo, ya cu riba su mes e tin tur in- 
grediente pa ta un anochi SUPER!! Yena cu hopi alegria, bunita 
inspiracion y ambiente di fin di aña. 

























































